Oštra debata u Kongresu SAD: Sever ostaviti Srbiji! | Miroslav Antić\nOštra debata u Kongresu SAD: Sever ostaviti Srbiji!\nVAŠINGTON – Komitet za spoljne poslove Kongresa SAD održao je debatu na kojoj su izneta različita viđenja situacije u Srbiji i na Kosovu, pri čemu je predstavnik Stejt departmenta Džonatan Mur morao detaljno da obrazloži stavove američke administracije.\nNa dvočasovnoj sednici čiji je naziv bio "Kosovo i Srbija: Put ka miru", predstavljeni su stavovi članova Komiteta, Stejt departmenta, kao i predstavnika proalbanskih nevladinih organizacija, dok je srpske stavove predočio vašingtonski analitičar Obrad Kesić.\nPosebno su oštri i temeljni prilikom postavljanja pitanja bili predsedavajući odbora republikanski kongresmen iz Kalifornije Dejna Rorabaker i njegov stranački kolega iz Teksasa Ted Po.\nOni su tražili da im predstavnik Stejt departmenta Džonatan Mur precizno obrazloži sve stavove administracije, kao i buduće poteze koje će ta institucija u vezi pitanja Srbije i Kosova činiti.\nTako je Rorabaker u jednom trenutku zapitao ovog funkcionera Stejt departmenta da mu kaže više o prošlonedeljnom sporazumu iz Brisela, posebno se interesujući za tačku sporazuma po kojoj je Kosovskim bezbednosnim snagama zabranjeno da uđu na sever Kosova.\n"KFOR i NATO su tu i mi imamo poverenje u njih", kratko odgovorio je Mur, ne pominjući poimenice kosovske snage.\nRorabaker nije bio zadovoljan tom vrstom odgovora, pa je ponovio pitanje, pitavši "jel to znači da (kosovske bezbednosne snage) nemaju pristup" na šta je predstavnik američke diplomatije ipak odgovorio sa "da, tako je".\nKongresmen iz Kalifornije, koji je prilikom proglašenja kosovske nezavisnosti bio pristalica tog procesa, sada je u svom uvodnom govoru naglasio da je to uradio zbog "prava na samoopredeljenje" koje se pominje i u američkom Ustavu.\nOn je, međutim, kazao da se sada zalaže i za davanje istog prava kosovskim Srbima sa severa, koji u ogromnom procentu ne žele da žive na nezavisnom Kosovu.\n"Zašto terate Srbe sa tih prostora da na silu budu deo nezavisnog Kosova", upitao je Rorabaker predstavnika Stejt departmenta.\nPošto je dobio odgovor u kome je Mur govorio o vladavini prava na Kosovu, Rorabaker ga je prekinuo rečima "vi iz Stejt departmenta često volite da govorite filozofski".\n"Vi ovde pričate o nekoj vladavini prava kao rešenju za narode koji su stotinama godina u neprijateljskom odnosu. Zašto ne pustite da se taj problem reši tako što bi Srbi sa severa prišli Srbiji, a Albanci iz Preševske doline Kosovu", rekao je Rorabaker.\nKongresmen iz Teksasa Ted Po, koji je i predsedavajući srpskog kokusa u Kongresu, takođe nije bio blagonaklon prema zvaničniku Stejt departmenta.\nOn je prvo pohvalio prošlonedeljeni sporazum iz Brisela, ocenivši da je to dobar početak, istovremeno pozvavši evropske lidere da odobre početak pristupnih pregovora Srbije i EU.\nPo je ukazao da se na Kosovu krše ljudska prava Srba, kao i da je uništeno više od 150 crkvava i srpskih groblja.\nKada je Mur završio svoje izlaganje u kome je se založio za pomirenje Srbije i Kosova, uz reči da to ne znači podelu ili razmenu teritorije, kongresmen Po ga je upitao kakve podatke ima Stejt department o tome dokle je stigla istraga o "Žutoj kući" i trgovini organima.\nMur je počeo prilično uopšteno da odgovara da američka administracija ozbiljno uzima sve optužbe za ratne zločine, ali ga je kongresmen Po ubrzo prekinuo potpitanjem "odgovorite mi konkretno – dokle se stiglo, jel neko ispitan ili se ta istraga nikada neće završiti".\nMur je tada potvrdio da Stejt department prati istragu i da bi rezultati mogli da se očekuju sledeće godine, dodavši da će za detaljnije informacije morati da vidi u Stejt departmentu i da će obavestiti Kongres o tome.\nSuprotne stavove od predsedavajućeg Rorabakera i kongresmena Poa izneo je demokratski kongresmen iz Njujorka Eliot Engel, koji je poznat kao blizak stavovima Kosova, a jedna ulica u Peći je dobila i njegovo ime.\nOn je rekao da se ne slaže sa menjanjem granica na Kosovu, ocenivši da sporazum iz Brisela predstavlja "jasan signal nade za ljude koji žele mir i prosperitet u EU".\nEngel je čestitao kosovskom premijeru Hašimu Tačiju i premijeru Srbije Ivici Dačiću na dogovoru, rekavši da je srpski predsednik vlade pokazao "pragmatizam i viziju".\nKongresmen iz Njujorka se založio i da EU ponudi Kosovu "jasan evropski put", kao i da ga treba uključiti u NATO alijansu.\n"Kosovo je prema istraživanjima Galupa država u Evropi čiji su stanovnici najviše proamerički raspoloženi", ocenio je Engel.\nNa saslušanju u kongesnom odboru, govorila je i Širli Diogardi iz Albansko-Američke civilne lige, koja je za briselski sporazum rekla da je "brza popravka koja ne donosi pravo rešenje".\nVašingtonski analitičar i srpski aktivista Obrad Kesić takođe se obratio odboru, ponovivši pitanje kongresmena Rorabakera zašto američka vlada odbija podelu Kosova.\nTakođe, on je rekao i da je skeptičan prema prošlonedeljenom sporazumu, zapitavši se zašto su svi sem Srba na prostoru bivše Jugoslavije imali pravo na samoopredeljenje.\nSaslušanje u Komitetu za spoljne poslove Kongresa bilo je i kao sve sednice tih kongresnih tela, otvoreno za javnost, ali u publici, sem predstavnika kosovske dijaspore nije viđen veći broj aktivista srpske\n25. aprila 2013. u 15:46\n« Саопштење за јавност Светог Архијерејског Синода Српске Православне Цркве\nHanes Hofbauer: Ne kupujte maglu od Evrope »


Dan pobjede obilježen u Banjaluci, položeni vijenci na spomenik palim borcima NOB-a | Glas Banja Luke - Nezavisni online magazin\nDan pobjede obilježen u Banjaluci, položeni vijenci na spomenik palim borcima NOB-a\nBANJA LUKA, 09. maja – Predsjednik Republike Srpske Željka Cvijanović i predsjednik Narodne skupštine Nedeljko Čubrilović, srpski član Predsjedništva BiH Milorad Dodik i predsjedavajući Savjeta ministara Zoran Tegeltija položili su vijence na spomenik Žrtvama fašizma na Trgu palih boraca u Banjaluci povodom 9. maja – Dana pobjede nad fašizmom.\nCvijeće su položili ambasador Rusije u BiH Petar Ivancov, generalni konzul Srbije u Banjaluci Vladimir Nikolić, ministri u Vladi Srpske, narodni poslanici, predstavnici zajedničkih institucija BiH, direktor Republičkog centra za istraživanje rata, ratnih zločina i traženje nestalih lica Milorad Kojić, predstavnici grada Banjaluka i ostale delegacije.\nOrganizator obilježavanja je Odbor Vlade Republike Srpske za njegovanje tradicije oslobodilačkih ratova.\nZbog epidemije virusa korona ove godine nema masovnog okupanja, već prisustvuju samo najviši zvaničnici Srpske.\nPrethodni članak28 korisnika doma za starija lica u Derventi pozitivno na virus korona\nNaredni članakRuska medicinska pomoć stigla u Banjaluku


Kineski proizvođač baterija uložio 30 miliona evra u Rimca - Novčana inekcija u električni automobil\nNovčana inekcija u električni automobil:\nKineski proizvođač baterija uložio 30 miliona evra u Rimca\nVest sedmice dolazi nam iz Zagreba. Dok mi u Srbiji licitiramo koliko nas je stotina miliona evra Vlada Borisa Tadića "olakšala" kroz podupiranje Fiatove "investicije" u Kragujevac, iz Hrvatske stiže vest o pravoj i svežoj milionskoj INVESTICIJI u firmu Rimac.\nNaime, još od aprila se šuška a juče je i zvanično obelodanjeno, da je najveći azijski proizvođač baterija Camel Group sklopio je ugovor o investiciji vrednoj 30 miliona evra sa kompanijama Rimac Automobili i ćerkom kompanijom Greyp Bikes, odnosno sa njihovim osnivačem i vlasnikom Matom Rimcem.\nOvom značajnom investicijom je zaključeno najveće direktno strano ulaganje u jednu hrvatsku tehnološku kompaniju, saopštili su iz Rimca.\nOd ukupnog uloženog iznosa, 3 miliona evra je namenjeno za razvoj električnih bicikala u koje proizvodi Greyp kompanija.\nVećinski deo kapitala će biti upotrebljen za pokretanje novih proizvoda, širenje proizvodnog kapaciteta i globalno širenje ova dva brenda.\n"Ulaganje će nam pomoći za dalje ubrzanje rasta, uvođenje novih proizvoda na tržište i proširenje naše globalne prisutnosti, kao i pokretanje električnog superautomobila nove generacije koji ćemo predstaviti svetu iduće godine" -rekao je Mate Rimac.\nDirektor Camela Liu Changlai rekao je da su nakon dubinskog proučavanja tržišta zaključili da je Rimac savršeni partner, jer je lider tehnologije električnih vozila na mnogim područjima.\nIzveštaj: Kineski proizvođači podižu kvalitet svojih modela\nNova finansijka injekcija: Kineski Byton dobio još 500 miliona dolara u investicijama\nBiznis: Kineski Lynk & CO gradi fabriku u SAD?\nFrankfurt 2017: Kineski luksuzni SUV koncept - Wey XEV\nPorscheova jahta od 17 miliona dolara!\nLand Rover Discovery vuče kamion sa čak sedam prikolica!\nAudi Q8 - prve fotografije enterijera ukazuju na sličnost sa modelom A8\nGenesis G70 postavlja nove granice u očekivanjima kupaca\nCitroen C5 - nova generacija stiže 2020. godine\nFlota autonomnih taksija – U Dubai stiglo 50 automobila kompanije Tesla\nMercedes EQ Compact SUV – naručivanje može da počne!


KINA IM ODVLAČI PAŽNJU Thompson: Rusija prodire u središte zapadne civilizacije | The Bosnia Times\nTrenutačno su Sjedinjene Države toliko opsjednute prijetnjom iz Kine da nisu pratile uspon Rusije koja ostvaruje svoje ambiciozne planove, poglavito u Istočnoj Evropi. U odbrambenoj strategiji SAD-a tome treba posvetiti posebnu pažnju\nPiše: Loran Thompson, thebosniatimes.ba\nTrenutačno su Sjedinjene Države toliko opsjednute prijetnjom iz Kine da nisu pratile uspon Rusije koja ostvaruje svoje ambiciozne planove, poglavito u Istočnoj Evropi. U odbrambenoj strategiji SAD-a tome treba posvetiti posebnu pažnju.\nAmerička vojska, iako opravdano fokusirana na Kinu, isključuje druge opasnosti koje bi mogle biti relevantnije tokom mandata predsjednika Joe Bidena. Zabrinutost zbog rastuće moći i uticaja Kine legitimna je, ali glavni geopolitički cilj Pekinga sada je preuzimanje kontrole nad Tajvanom. Druga je stvar, međutim, Istočna Evropa, čiji geografski položaj “dozvoljava Rusiji, koja se ponovno pojavljuje, da predstavlja prijetnju za velik broj susjednih država, od kojih jedna – Bjelorusija – već postaje žrtva moskovske strategije.\nPredsjednik Bjelorusije Aleksandar Lukašenko dozvolio je Moskvi da rasporedi brojne oružane snage u svojoj zemlji tijekom vježbi Zapad-21 u septembru, a nije poznato hoće li se sve snage povući.\nIzmeđu ostalog Rusi su rasporedili protivzračne raketne sistem S-400 unutar pješačke udaljenosti od poljske granice, što je Poljake učinkovito dovelo u unakrsnu vatru između sustava protuzračne obrane koji se nalaze u Bjelorusiji i Kalinjingradskoj oblasti, ruskoj Baltičkoj enklavi. Shvaća li Washington opasnost koju predstavlja Rusija? Trenutačno je čak i američka vojska zaokupljena prijetnjom iz Kine, iako bi u idućim godinama njene sposobnosti mogle biti najpotrebnije u istočnoj Evropi trima baltičkim državama – Latviji, Litvi i Estoniji.\nU ovom trenutku oružane snage SAD -a žele govoriti samo o tome kako namjeravaju obuzdati i/ili poraziti Kinu. Budući da nije uspio u pokušajima smirivanja islamskih militanata koji destabiliziraju stanje u jugozapadnoj Aziji, Washington se nastoji preorijentirati na druge prijetnje.\n, Američke elite nikada nisu uspjele shvatiti veliki plan Rusije o ponovnoj uspostavi dominacije u Istočnoj Evropi. Ako Bidenova administracija ne vidi opasnost u Nacionalnoj obrambenoj strategiji i nastavi se fokusirati na Kinu, onda ne treba čuditi ako u narednim godinama ruski uticaj postupno prodire u središte zapadne civilizacije.\nTagovi: Loran Thompson


UPRAVLJANJE PROJEKTIMA JE VELIKI IZAZOV ZA SRPSKU VLADU\nBeograd (17. jun ) – Srpski ogranak američkog Instituta za upravljanje projektima (Project Management Institute, PMI, Serbia Chapter) uz podršku USAID Projekta za bolje uslove poslovanja, Američke privredne Komore, Privredne komore Srbije i drugih partnera, organizovao je 17. juna konferenciju koja je prеdstаvnike јаvnоg sеktоrа Srbiје upoznala sа prednostima upravljanja projektima i procedurama po svetski priznatim PMI standardima kao i nајbоlјim prаksаmа nа kоnkrеtnim primеrimа iz јаvnоg sеktоrа evrоpskih zеmаlја.\n„Upravljanje projektima je jedna od najtraženijih profesionalnih veština zato što povećava uspešnost projekata svih veličina u smislu ostvarivanja definisanog cilja u zadatom obuhvatu, budžetu, vremenu i kvalitetu i što osigurava postizanje zacrtanih ciljeva.“ – izjavila je Dragana Ilijašević, predsednica PMI Serbia Chapter.\nVlada Republike Srbije je mnogobrojnim najavama reformskih zahvata pred sebe postavila veliki izazov. Uspešnost a samim tim i poboljšanje privrednog ambijenta, u mnogome će zavisiti od internih kapaciteta Vlade i njenih institucija za upravljanjem i koordiniranjem velikog broja projekata u isto vreme. Daljim napredovanjem ka članstvu u Evropskoj uniji, Srbija će imati pristup velikom broju fondova EU i drugih donora, a za kvalitetno i pravoremeno sprovođenje ovako finansiranih projekata biće potrebni adekvatni kapaciteti unutar јаvnе uprаvе.\n„Uspešno upravljanje projektima zasniva se na primeni znanja, veština, procesa, alata i tehnika, koji su neophodni za efikasno upravljanje projektima. Organizacije koje u velikoj meri poseduju i primenjuju tu sposobnost generalno su uspešnije, imaju manje troškove, veću produktivnost i zadovoljnije građane i klijente za koje pružaju usluge. Naš cilj jeste da pojedincima, organizacijama, javnom sektoru i državnim institucijama obezbedimo standarde za upravljanje projektima koji objedinjavaju pozitivna iskustva iz ove oblasti.“ – zaključila je Ilijašević.\nInstitut za upravljanje projektima (Project Management Institute – PMI) je međunarodna neprofitna organizacija osnovana 1969. godine u SAD, koja okuplja preko 650.000 članova iz 185 zemalja, organizovanih u PMI ogranke (PMI Chapters). Danas predstavlja jednu od najvećih i najcenjenijih organizacija na svetu, koje se bave temom upravljanja projektima. PMI ogranak u Srbiji broji više od 260 članova od kojih preko 150 poseduje međunarodne sertifikate za upravljanje projektima.


Vlada usvojila Prilog izvještaju Evropske komisije o napretku Crne Gore za 2015. | EUME\nNaslovnica Info Press info Vlada usvojila Prilog izvještaju Evropske komisije o napretku Crne Gore za 2015.\nVlada usvojila Prilog izvještaju Evropske komisije o napretku Crne Gore za 2015.\nVlada Crne Gore, na danas održanoj 125. sjednici kojom je predsjedavao predsjednik Milo Đukanović, usvojila je Prilog izvještaju Evropske komisije o napretku Crne Gore za 2015. za period 1. april 2015. – 1. septembar 2015. godine.\nU procesu normativnog usaglašavanja sa pravnom tekovinom Evropske unije, Vlada je utvrdila Prijedlog zakona o vinu i Prijedlog zakona o izmjeni Zakona o maslinarstvu i maslinovom ulju.\nPrijedlogom zakona o vinu uređuju se pitanja koja se odnose na pravila proizvodnje i prometa vinskog grožđa i proizvoda od grožđa, vođenje evidencije u vinogradarsko-vinarskom sektoru, kontrolu kvaliteta, označavanje, nadzor i kaznene odredbe. Vlada je konstatovala da se donošenjem Zakona stvara osnov za obezbjeđivanje efikasnog funkcionisanja tržišta, fer konkurenciju, očuvanje povjerenja i zaštitu interesa potrošača.\nPredloženom izmjenom Zakona o maslinarstvu i maslinovom ulju definicije kategorija maslinovog ulja usaglasiće se s postojećim standarima EU. Osim toga, cilj ove izmjene je da se na crnogorskom tržištu podstakne proizvodnja malsinovog ulja višeg kvaliteta i time ova grana poljoprivrede postane konkuretna, a ujedno, i da se zaštite potrošači.\nVlada je donijela i Akcioni plan za ispunjavanje zahtjeva u oblasti kohezione politike Evropske unije.


Dominira leteći pepeo: U Srbiji proizvedeno 10 miliona tona otpada za godinu dana - 08.03.2021, Sputnik Srbija\nDominira leteći pepeo: U Srbiji proizvedeno 10 miliona tona otpada za godinu dana\nTokom 2019. godine u Srbiji je proizvedeno 9,62 miliona tona otpada, od čega je 78.000 tona opasan otpad, izjavio je direktor Agencije za zaštitu životne... 08.03.2021, Sputnik Srbija\nCC0 / Pixabay / Prepun kontejner\nTokom 2019. godine u Srbiji je proizvedeno 9,62 miliona tona otpada, od čega je 78.000 tona opasan otpad, izjavio je direktor Agencije za zaštitu životne sredine Filip Radović.\nPredstavljajući Izveštaj o stanju životne sredine u Srbiji za 2019. pred skupštinski Odborom za zaštitu životne sredine, Radović je rekao da su termo-eneregetski objekti najveći proizvođači otpada.\n„Od ukupne proizvedene količine otpada prijavljen je način postupanja za 23 odsto, dok je 77 odsto ostalo na lokacijama gde je otpad proizveden, što predstavlja upravo leteći pepeo iz uglja“, kazao je Radović.\nRadović je naveo je da je na teritoriji Srbije do sada izgrađeno 11 sanitarnih deponija, 15 transfer stanica i 36 reciklažnih centara.\nPrema njegovim rečima, javno-komunalna preduzeća organizovano odlažu otpad na 136 nesanitarnih deponija, od čega je prijavljeno da se njih 30 trajno zatvara.\n„To znači da u slučaju povećanja vodotokova može doći do njihovog zagađivanja plivajućim otpadom“, upozorio je Radović.\nReciklirano 219.000 tona ambalaže\nU strukturi komunalnog otpada, dodao je Radović, najveću zastupljenost predstavlja biorazgradivi otpad.\nNaveo je i da je na teritoriji Srbije locirano 2.500 divljih deponija, a da je u 2019. organizovano čišćenje na 1.396 lokacija, preneo je Tanjug.\nU Luci Beograd pronađen opasan otpad\n28 Februar, 17:51\nRadović je rekao i da je od ukupno 370.000 tona ambalaže stavljene na tržište Srbije u 2019. godini, reciklirano 219.000 tona, odnosno 59,2 odsto.\n„To je sada najveći procenat reciklaže ambalaže od kada se primenjuje taj proces Srbiji“, ukazao je Radović.\nPovećane su, navodi, količine električnog i elektronskog otpada, odnosno otpadnih baterija i otpadnih vozila, kao i količina uvezenih otpadnih guma i otpadnih baterija i akumulatora što, kaže, pokazuje stepen razvijenosti reciklažne industrije za ove vrste otpada.\nIzvezeno 420.000 tona otpada\n„Srbija daje najveće subvencije za reciklažu posebnih tokova otpada u regionu i to jeste jedan od faktora zbog čega procenat reciklaže u ovoj oblasti u Srbiji iz godine u godinu napreduje“, rekao je Radović.\nNaveo je i da se količina proizvedenog otpada iz oblasti zdravstvene zaštite i njegovo tretiranje i dalje blago povećava u odnosu na prethodne godine.\n„Približno 90 odsto otpada stvorenog u zdravstvenim ustanovama čini otpad čije sakupljanje i odlaganje podleže posebnim zahtevima zbog sprečavanja infekcije“, rekao je Radović.\nIstiče da su 63 zdravstvene ustanove koje imaju postrojenje za tretman ove vrste otpada izvestile da su preradile ukupno 2.900 tona otpada koji nastaje u zdravstvenim ustanovama i naglasio da je taj segment važan posebno tokom pandemije.\nRadović je izjavio da je u toku 2019. izvezeno 420.000 tona otpada, što predstavlja manju količinu u odnosu na prethodnu godinu, a uvezeno 227.000 tona, što je manje nego 2018.\nNajgora ekološka katastrofa u istoriji istočnog Mediterana, čišćenje će trajati godinama /foto/


Dogovorena saradnja policija Srbije i Katara\nBEOGRAD - Ministar unutrašnjih poslova Srbije Nebojša Stefanović i premijer Katara Abdulah bin Naser bin Kalifa Al Tani, koji je ujedno i ministar unutrašnjih poslova te zemlje, potpisali su danas u Dohi dva dokumenta o saradnji dve zemlje i saglasili se da je otvoreno novo poglavlje u odnosima dveju zemalja.\nPrvi dokument odnosi se na saradnju policija Srbije i Katara, a drugi na razmenu iskustava naše Kriminalističko-policijske akademije i Policijskog koledža Katara, saopštio je MUP Srbije.\nStefanović i premijer Al Tani iskazali su zadovoljstvo zbog prve posete Kataru predstavnika Vlade Srbije.\nPremijer Katara izrazio je interesovanje za trenutnu migrantsku krizu u kojoj se Srbija nalazi, a ministar Stefanović objasnio je da se naša država trudi da zbrine svakog migranta na što humaniji način, iako u Srbiju dnevno uđe najmanje 5.000 izbeglica.\nStefanović je istakao da će hladnije vreme doneti dodatne izazove.\nMinistar Stefanović i premijer Al Tani složili su se da sve zemlje moraju da se bore protiv terorizma, jer se na ovu globalnu pretnja može odgovoriti samo putem zajedničke saradnje.\nOni su istakli i da je potrebna intezivnija razmena operativnih informacija, kao i da MUP Srbije može katarskoj policiji da ponudi obuke za pripadnike specijalnih jednica, zatim usavršavanje u oblasti forenzike, obezbeđenja ličnosti i objekata, kao i sportskih dešavanja.\nTokom današnje posete Kataru, ministar Stefanović sastao se i sa generalnim direktorom za bezbednost ove države Sadom Bin Jašim Al Kolaifijem i prvim čovekom Policijskog koledža Katara dr Muhamedom Al Mahani al Marijem.\nTom prilikom sagovornici i domaćini ministra Stefanovića pokazali su veliku zainteresovanost za saradnju sa policijom Srbije i predložili što skoriji dolazak delegacije Katara u Beograd.\n« U Srbiji svakog dana pet žena umre od raka dojke Upozorenje o bezbednosti Srba »


Jedna od umetničkih iteracija inspirisana njima je 35-year-Old Karuizawa Budo kolekcija retkih viskija. Ove flaše privatnog izdanja na sebi sadrže eklektične, ručno oslikane ilustracije, dok svaka od njih košta 45.000 dolara.\nSa prevodom “Borilački način”, Budo kolekcija osmišljena je i predstavljena od strane online butika, Dekanta. Ona se sastoji od retkog Karuizawa sing malt viskija, dok svaka flaša na sebi sadrži ilustracije jednog od tri japanska ulična umetnika, koje su individualno ručno oslikane i inspirisane japanskim formama borilačkih veština – Kendo, Karate i Sumo.\nKometarišući, Makijo Masa, osnivač i direktor Dekanta, izjavila je: “Ova kolekcija je u proizvodnji duži niz godina, a njena namena je proslava modernih borilačkih veština Japana, sa povlačenjem paralele između discipline njihove prakse, i one koju moraju posedovati umetnici i destileri Japana. Sa tim na umu, kolekcija je dobila novi značaj u godini u kojoj su brojni sportski, umetnički i kulturni događaji nažalost otkazani”.\nOgraničena na samo 129 flaša, Budo kolekcija sastoji se od 43 seta sa po tri flaše, a može se kupiti putem zvaničnog sajta Dekanta butika.


Viteši megdan u Lazarevom gradu\nPočetak Vesti Viteši megdan u Lazarevom gradu\nObjavljeno 05. jun 2018.\nNa mestu gde se nekada nalazila srednjovekovna srpska prestonica, ispred velelepne Don žon kule i crkve Lazarice, Turistička organizacija grada Kruševca uz podršku grada Kruševca, od 01. do 03. juna organizuvala je treći festival “Viteški megdan u Lazarevom gradu”.\nNeustrašivi vitezovi, pripadnici raznih viteških udruženja, iz zemlje i inostranstva, ukkrstili su svoja koplja, a poseban, vatreni viteški spektakl je pripremilo viteško udruženje “Sveti Longin” iz Mađarske.\nTokom trodnevne manifestacije, posetioci su mogli da vide, a i da učestvuju u organizovanim viteškim i streličarskim turnirima. Takođe, za najmlađe su posebno organizovane viteške dečije radionice, a za najmlađe je, prvi put, ZOO Planet iz Niša, omogućio jahanje konja i ponija.\nPrateća manifestacija na festivalu bila je “Izložba suvenira i starih zanata”, koja je obilovala rukotvorinama i suvenirima pomalo zaboravljenih, starih srpskih zanata.\nCentralni događaj festivala bilo je “Srednjovekovno venčanje u crkvi Lazarici”, na kome su se ove godine venčala tri para. Posetioci su se bar na trenutak vratili u srednji vek i prisustvovali “carskom venčanju”, sa svečanom srednjovekovnom trpezom i muzičkim programom.\nMuzički program je bio veoma raznolik, bogat i popularan, ali i prilagođen srednjovekovnom festivalu. Nakon svečanog otvaranja festivala, uz govor gradonačelnika grada Kruševca, gospođe Jasmine Palurović, posetioci su uživali u predstavi kruševačkog pozorišta “Kneginja Jelena Balšić” i u nastupu gudačkog kvarteta “Dinamika musik”. Drugog dana festivala, priređene su prikazne viteške borbe, streličarski turniri i večernji koncert grupe “Legende”.\nFestival “Viteški megdan u Lazarevom gradu”, Turistička organizacija grada Kruševca tradicionalno je svečano zatvorila “Viteškim dečijim karnevalom”.\nTuristička organizacija grada Kruševca zahvaljuje svim učesnicima i posetiocima festivala “Viteški megdan u Lazarevom gradu”.\nPosebno zahvaljujemo Gradu Kruševcu, Domu učenika “Pane Đukuć Limar” i Eparhiji kruševačkoj na pruženoj podršci i poverenju. Takođe, zahvaljujemo svim gradskim službama, javnim preduzećima i ustanovama, koje su kao i do sada, pružile ogromnu pomoć da realizacija manifestacije protekne u najboljem redu.


Uskoro priprema zemljišta za izgradnju zgrade za izbeglice – TV Kikinda\nUskoro priprema zemljišta za izgradnju zgrade za izbeglice\nOn 11 januara, 2017 by Aleksandra Djuran\nIz Komeserijata za izbeglice i migracije lokalnoj samoupravi stigao je dopis da započne pripremu zemljište za izgradnju stambene zgrade od 25 stanova za potrebe smeštaja izbegličkih porodica.\n-Objekat u ulici Pere Segedinca broj 7 imaće 25 stanova, a očekuje se da izgradnja počne u aprilu i bude završena do kraja ove godine.Stanovi će moći da se zakupe i nakon nekog vremena i otkupe po povoljnim uslovima što je regulisano Zakonom o izbeglicama – istakla je Tatjana Barbulov, poverenica za izbeglice i migracije.\nI u ulici Dušana Vasiljeva broj 45 biće izgrađen objekat sa 16 stanova. Konačna lista očekuje se u februaru, nakon čega poslove oko izgradnje vodi Jedinica za upravljanje projektima. Početak je planiran u ovoj godini što zavisi od brzine izrade projektno tehničke dokumentacije.\nOtkupom seoskih domaćinstva, takođe u okviru Regionalnog stambenog projekta, prošle godine svoj dom dobilo je 14 porodica. Za njih je obezbeđen i novac za kupovinu građevinskog materijala, nameštaja, električnih aparata u iznosu od 1.500 evra. Na konkurs se prijavilo 29 osoba, od kojih je 27 ispunilo uslov.Čim stigne dopis od donatora da se prihvata proširenje liste i potpiše se aneks ugovora sa lokalnom samoupravom, moći će da se potpišu ugovori sa preostalim korisnicima.Vrednost projekta za 14 korisnika koji su dobili kuće i pomoć za opremanje je 154 hiljade evra, dok će sa novih 13 korisnika koji će biti obuhvaćeni, dostići vrednost od 297 hiljada evra.\nZa dodelu pomoći u vidu građevinskog materijala za Severnobanatski okrug gde je grad Kikinda nosilac projekta prijavilo se 129 porodica iz našeg grada i opština Čoka i Novi Kneževac. Uslove je ispunilo 39 domaćinstava, a paketi su odobreni za 23 porodice u ukupnoj vrednosti 180.000 evra. Takođe se očekuje da će se dodatnim ugovorom zbrinuti i ostale porodice sa liste.


Predstoje velika ulaganja u Impol Seval - Privrednik - Vesti i privredni adresar zapadne Srbije\nPrema rečima generalnog direktora Ninka Tešića plan je, prema usvojenoj Strategiji razvoja 2017-2025., da se u Impol Seval uolože značajna sredstva.\n- Prema planu do 2025. godine u kompaniju ćemo uložiti 59 miliona evra, od čega tokom naredne, 37,5 miliona evra. Od toga najvećim delom u toplu valjaonicu, livničke kapacitete i hladni valjački stan,- rekao je na današnjoj konferenciji direktor Tešić.\nNjegova su očekivanja da će kapacitet za proizvodnju hladno valjanih proizvoda sa sadašnjih 51 000 tona, povećati na 95 000 tona, čime će Impol Seval ući u red renomiranih evropskih valjaonica aluminijuma i omogućiti stabilnost poslovanja na duži period.\nU Impol Sevalu u prvih devet meseci ostvarena je prosečna neto zarada od 67,5 hiljada dinara, gde nisu uračunate plate zaposlenih u menadžmentu.\nInače, da se podsetimo, Valjaonica aluminijuma počela je sa radom 27. oktobra 1975. godine. Privatizovana je 2002. godine, kada je kupovinom 70 odsto kapitala firma iz Slovenske Bistirice postala većinski vlasnik. U strukturi vlasništva su i Akcionarski fond iz Beograda sa 15 i 1372 mala akcionara koji zajedno raspolažu sa 15 odsto kapitala kompanije.


Vučić: NATO agresija bila težak zločin protiv Srbije - Radio televizija Pančevo\n18. marta 2019. 19. marta 2019. 0560\nNATO agresija je bila težak zločin protiv male suverene zemlje, ali je srpski narod i 20 godina posle toga nepokoren, izjavio predsednik Srbije Aleksandar Vučić na otvaranju Četvrtog Beogradskog strateškog dijaloga.\n„Srbija i srpski narod su bez obzira na to i danas nepokoreni. Danas smo u procesu sveobuhvatne nacinanle i državne konsolidacije i uveren sam u sigurnu i uspešu budućnost“, naglasio je Vučić.\nVučić je rekao da ta rezolucija ne važi na terenu zato što su pojedine zemlje priznale nezavisnost Kosova i poručio da ako više ne važi – da probaju da je ukinu u UN.\nSrbija je vojno neutralna zemlja, poručio je predsednik Aleksandar Vučić i istakao da Srbija želi dobre odnose sa Alijansom, ali ne i članstvo u njoj.\n„Srbija je neutralna zemlja. A, siguran sam i verujem da bi NATO, koji uvek kaže da je to izbor Srbije, možda i više voleo Srbiju, nego neke druge zemlje iz regiona koje su trčale u susret Alijansi“, rekao je Vučić u obraćaju na otvaranju konferencije „Dvadeset godina od bombardovanja Jugoslavije – pouke za evropsku bezbednost u 21. veku“.\n„Srbija želi da čuva slobodnu, nezavisnost, svoje nebo i zemlju svojom, srpskom vojskom. Verujemo u snagu srpske armije“, poručio je Vučić.\nOn je podsetio da je Srbija pre 20 godina preživela mnogo toga teškog da bi to mogla da zaboravi.\n„Naša je obaveza da oprositmo, ali da zaboravimo ne možemo nikada“, podvukao je predsednik Srbije.\nOn je primetio da ni Srbija tada nije bila bezgrešna, ako i da je srpska politika mnogo toga ne uvek najpametnijeg napravila i uradila, ali da svakako ničim nije zaslužila NATO agresiju.\nPodvukao je da je ta agresija bila protivpravni akt, uperen protiv međunarodnog poretka, bez odluke SB UN.\n„Kada o tako nečemu govorimo, jasno je zašto i danas postoji tolika bol kod Srba i zašto ne razumeju zašto je to urađeno“, rekao je Vučić.\nPredsednik je ukazao da je Srbija tada izgubila mnogo ljudi, civila, policajaca, dece, mostiova, priga, puteva, koje do danas nije sve obnovila, iako se ubrzano razvija.\n„Naš najvažniji cilj je ubrazni ekonomski razvoj, ali iako smanjujemo javni dug, nezaposlenost, i dalje to sve nije dovoljno da se oporavimo od posledica iz 78 groznih i teških dana“, poduvkao je Vučić.\nPonovio je da Srbija želi pristojne i dobre odnose sa NATO-om, ali da ne želi u Alijansu.\nVučić je rekao da je bombardovanje bilo teško i užasno vreme za Srbiju, a da je simbol svega toga ono što su u NATO nazivali kolateralnom štetom – odnosno, stradanje dece.\n„Mogao bih milion stvari da izdvojim, sećanja bi navirala sat vremena, ali ono št jeste simbol i čime smo svi bili šokirani jeste ono što su oni nazivali kolateralnom štetom – ubijanje devetoro dece“.\n„To jeste ostao simbol strašnog zločina nad našim narodom“, rekao je Vučić.\n„Srbija je vojno neutralna i tako će i ostati. I uvek će se boriti da bude dovoljno jaka da samu sebe zaštiti“, zaključio je on.\nAleksandar Vučić rekao da će Srbija u Nišu 24. marta obeležiti 20. godišnjicu NATO agresije, ali je sugerisao da vojna parada, koja je planirana za taj dan, bude održana na Dan pobede, 9. maja.\n„Zamolio sam Ministarstvo odbrane, i policiju da parada na kojoj ćemo prikazati sve što imamo ne bude 24. marta već 9. maja na Dan pobede nad fažišmom i da tada pokažemo šta imamo i koliko je srpska vojska ojačala sopstvenim novcem“, rekao je Vučić na konferenciji „Dvadeset godina od bombardovanja Jugoslavije – pouke za evropsku bezbednost u 21. veku“.\nKako je rekao, 24. marta treba da se setimo svih koji su stradali i poginuli, ali isto tako da gledamo u budućnost, u kojoj „neće biti mesta za našu osvetu nikome, već da čuvamo i gradimo mir i da se zahvalimo onima koji su pomagali tada Srbiji i koji i danas razumeju poziciju Srbije“.\nTurčak:Krivci još nisu kažnjeni,Vučić:Važno šta je bilo,ali\nPredsednik Saveta Federacije Rusije Andrej Turčak rekao da je bombardovanje SRJ bilo akt agresije na samostalnu evropsku zemlju, a da krivci za to još nisu kažnjeni, što Rusija, ističe, veoma negativno ocenjuje.\nOn je u razgovoru sa novinarima zajedno sa predsednikom Srbije Aleksandrom Vučićem, posle učešća na skupu posvećenom godišnjici bombardovanja, podsetio da je gornji dom ruskog parlamenta u dokument donetom prošle nedelje ponovo osudio taj akt i jednoglasno potvrdio ocene date i pre 20 godina.\n„Važno je da izvedemo zaključke iz te tragedije i učinimo sve da se ona nigde, ni u Evropi ni u svetu, više ne ponovi“, rekao je Turčak.\nKako je rekao, sa srpskim predsednikom je jutros imao sadržajne razgovore, potpisana je i Beogradska izjava o konkretnim koracima za unapređenje saradnje Jedinstvene Rusije i SNS.\nRazgovarali su o brojnim projektima, a najviš eo ulaganjima u sropsku želzicu i gasovodu.\nPovodom kritika iz pojedinih krugova zbog tesne saradnje dve zemlje, Turčak je istakao da je Srbija otvorena za saradnju sa svim zemljama, a da je to što su odnosi Srbije i Rusije tako dobri – zasluga dvojice predsednika.\n„Sa oduševljenjem smo ispratili rezultate posete predsednika Putina Srbiji. To nije bio samo znak podrške, već i konkretak razgovor o projektima i saradnji“, rekao je on, dodavši da je Rusija otvorena i za saradnju u oblasti kulture i dve crkve.\nNajavio je da će krajem godine u Beogradu biti održan poslovni forum Jedinstvene Rusije i SNS s ciljem uspostavljanja mosta za saradnju.\n„Odnosi između dve zemlje biće samo na uzlaznoj putanji“, zaključio je Turčak.\nVučić je, govoreći o održanom skupu i godišnjici bombardovanja, istakao da je važno analizirali šta se dešavalo ali i da se vidi kakvi su nam putevi u budućnost.\n„Put Srbije je put očuvanja suvereniteta i vojne neutralnosti“, naglasio je Vučić. Zahvalan je, kaže, Turčaku na poseti Beogardu i što su dalje unapredili srpsko-ruske odnose i što su otvoreno jutros razgovarali.\nKonstatovao je da je u prva dva meseca ove godine trgovinska razmena sa Rusijom ostvarila rast od 17 odsto, čime je veoma zadovljan.\nDogodi li se opet nasilje neće biti nekažnjeno\nPredsednik Srbije poručio da nasilje, ako se dogodi tokom protesta, neće biti nekažnjeno.\n„Jedino je važno da ne bude nasilja, svi koji ga počine odgovaraće“, naglasio je Vučić odgovarajući na pitanja novinara.\nNovinarka Ranka Čičak je rekla Vučiću da je dobila udarac u grudi od jednog učesnika protesta zbog pitanja koje je postavila, na šta je Vučić kazao: „naljutio se zbog pitanja, eto takvi su vam ti fini ljudi…“.\n„Njihovo ponasanje govori o osionosti, kukavičluku i bahatosti – kada napadate onog za koga znate da iz različitih razloga neće smeti da vam odogovori i da ga još ponižavate“, naveo je Vučić.\nVučić:Mislim da su napravili katastrofalne greške\nPredsednik Vučić izjavio da ga više od toga zašto zapadne ambasade nisu reagovale na ono što se događalo tokom protesta u poslednja dva dana, zanima kako reaguju građani Srbije.\n„Mene najviše zanima kako će da reaguje naš narod. I video sam juče kako su ljudi reagovali“, rekao je Vučić, upitan „zbog cega nijedna zapadna ambasada nije reagovala na nasilje opozicije“.\n„Ali, to nema veze sa tim da ugrožavate bilo fizički integritet nekih ljudi, bilo da ugrožavate imovinu, javnu ili bilo čiju privatnu imovinu. To ne može da se toleriše“, poručio je.\nDodao je da će narednih dana moći da se vide rezultati „veličanstvenih akcija“ opozicije.\n„Da vidite koliko smo mi svi danas ugoženi, koliko su oni porasli, a mi pali… A, možda se iznedatite, pa vidite drugačije rezultate“, rekao je Vučić.\nNa vlast se dolazi izborima, demokratskim putem i demokratskim procesima, a time što ćete unositi testere i zauzimati neke prostorije ne znači da ste osvojili narodnu volju, poručio je predsednik Srbije.\nVučić je, nakon otvaranja 4. Beogradskog strateškog dijaloga „20 godina od bombardovanja Jugoslavije – pouke za evropsku bezbednost u 21. veku“, podsetio da je on legalno I legitimno izabran.\n„Možete da setate koliko hoćete, ali nasilje ne može. Nemamo problem sa šetnjama. Što se nas tiče smatramo da je važno da se dijalog odigrava u parlametu, ali oni koji nisu deo parlamenta naterali one koji jesu da izađu i da na silu probaju da nešto urade. Parlament je mesto gde se razgovara. Na to smo uvek spremni“, objasnio je on.\n„Neću da bežim, jer mi je savest čista, za razliku od Jeremića i Ðilasa nisam ukrao milione evra, a za razliku od Obradovića nisam fašista, već se borim protiv fašista“, rekao je Vučić.\nOdleteo avion za Berlin i Frankfurt po naše građane\nAleksandra Miloševska 24. januara 2020. 25. januara 2020.\nSaobraćajna nesreća na Starom Tamišu, jedna osoba lakše povređena


Trnka o proslavi “Dana RS”: Nepoštivanje vladavine prava | Starmo\nNaslovnica BiH Trnka o proslavi “Dana RS”: Nepoštivanje vladavine prava\nTrnka o proslavi “Dana RS”: Nepoštivanje vladavine prava\nSarajevo — Obilježavanje 9. januara kao neustavnog dana Republike Srpske je djelovanje protiv Ustava Bosne i Hercegovine, a to zapravo znači nepoštovanje vladavine prava – istakao je u razgovoru za Fenu profesor ustavnog prava Kasim Trnka.\nIako je Ustavni sud Bosne i Hercegovine još krajem marta prošle godine osporio 9. januar kao “dan RS”, dužnosnici tog entiteta i danas organiziraju u Banjoj Luci svečanost koja će uključivati i defile s više od 2.400 učesnika.\n“Oni su u općinama u kojima su imali većinu počeli preuzimati vlasti i narušavati ustavni poredak te sami preuzimati efektivnu lokalnu vlast, da bi se kasnije formirale regionalne takozvane srpske autonomne oblasti i krajine” – istaknuo je Trnka.\nTakvi postupci kulminirali su 9. januara 1992. godine kada su poslanici SDS-a i SRS-a u Skupštini Republike BiH protivustavno donijeli odluku o formiranju takozvane “Srpske Republike BiH”.\n“Osim što je to bilo protivustavno djelovanje, to je bila nelegalna i nelegitimna institucija koja je bila sastavljena isključivo od predstavnika srpske nacionalnosti i te dvije političke stranke. Ignorirani su interesi Bošnjaka, Hrvata i drugih, kao i pripadnika drugih političkih opcija” – pojasnio je Trnka.\n“Umjesto ‘Srpske Republike BiH’ proglašena je Republika Srpska koja je pokazala tendencije da ruši ustavni poredak BiH, odnosno da BiH i dalje smatra dijelom Jugoslavije, a kasnije Srbije” – navodi Trnka.\nU razgovoru za Fenu profesor ustavnog prava Kasim Trnka osvrnuo se na izjave najviših dužnosnika u BiH poput izjave člana Predsjedništva BiH Milorada Dodika i predsjedavajućeg Vijeća ministara BiH Zorana Tegeltije o veličanju tog dana, pripisujući ih euforiji koja se može vezati za nacionalni osjećaj srpskog naroda i tvrdnje da “RS osigurava ravnopravnost u BiH”.\nPrimjetno je da današnjoj svečanosti prisustvuje ambasador Rusije Petar Ivancov, patrijarh Srpske pravoslavne crkve Irinej te predsjednica Vlade Republike Srbije Ana Brnabić, što pokazuje, smatra Trnka, koja je to “linija koja podržava takva neustavna djelovanja”.\n“Cijela ostala međunarodna i domaća javnost osuđuje takav postupak, a krajnje bi bilo korektno od funkcionera koji obavljaju najviše funkcije u državnoj vlasti BiH da barem ne ističu privrženost neustavnim datumima” – smatra Trnka.\nUstavni sud BiH lani je, proglasivši 9. januar neustavnim, presudio da se taj datum ne može obilježavati kao “dan Republike Srpske”.


UNESCO: „Terorizam i mediji: Priručnik za novinare“\nAutor:\tAjša Hafizović hadžimešić\tFebruar 24, 2017\t0\nBruxelles - „Kao što su se mnoge zemlje diljem svijeta uhvatile ukoštac sa strašnim posljedicama nasilja počinjenog u terorističkim napadima, važno je obratiti posebnu pažnju kako su mediji reagirali na te krizne situacije.\nAko je, kako kaže slavni izdavač Katherine Graham, „vijest krvotok slobode“, postavlja se pitanje kako postići da mediji daju vjerodostojne i provjerene informacije, kao i da izbjegavaju pogoršavanje napete atmosfere straha i sumnje“, rečeno je u uvodnom obraćanju na promociji nove UNESCO-ove publikacije za novinare pod nazivom „Terorizam i mediji: Priručnik za novinare“, kojim se nastoje dati smjernice novinarima kako da reaguju u kriznim situacijama.\nU smjernicama za medijske izvještaje se markiraju zamke u koje novinari mogu pasti, te upućuje poziv da se ne insistira na senzacionalizmu po svaku cijenu.\nPromociju priručnika koja je priređena u Briselskom Press klubu otvorio je Guy Berger, direktor sektora za slobodu izražavanja i razvoj medija u UNESCO-u. Berger je istakao važnost novinarskog poziva kao poziva koji ima posebnu težinu kod nasilnih napada, kada javnosti treba prenijeti neovisnu informaciju i analizu.\nAutor publikacije novinar Jean-Paul Marthoz je pojasnio da je priručnik sažeo lekcije naučene iz medijskog pokrivanja kriznih situacija u svijetu, te da ima za cilj isprovocirati polemičke rasprave među novinarima o tome. „Želimo da pokažemo da nema svetih tema koje ne bi trebale biti ispričane zbog istine, u šta spada i otvoreni dijalog sa snagama sigurnosti“, kazao je Marthoz. Ambasadorica Hadiatou Sow, zamjenica stalnog promatrača misije Organizacije islamske saradnje u EU, podcrtala je da terorizam nema ni religiju ni nacionalnost, što bi novinari morali imati na umu kada izvještaju o tome, jer insistiranjem na predznaku, koji se uglavnom daje kada su počinioci s muslimanskim imenima, pravi nesagledive štete za sve. Podsjetila je da Organizacije islamske saradnje (OIC) osuđuje terorizam u svim njegovim oblicima i naglasila da „generalizacija razvija netoleranciju, a netolerancija terorizam. „To je začarani krug koji se može skinuti samo putem dijaloga i međusobnog poštovanja“, kazala je ambasadorica Sow.\nRicardo Gutierrez, generalni sekretar Evropske federacije novinara preporučio je priručnik i njegove vrijednosti svim novinarima diljem svijeta, koji ne bi trebali čekati da se kriza desi pa da tek onda uče kako trebaju reagirati. Priručnik ima za cilj potaknuti razmišljanja o etičkim i novinarskim izazovima s kojima se novinari moraju nositi, s posebnim akcentom na novinarsko etiketiranju nekog događaja kao terorističkog, sa pozivom da pronađu ravnotežu između slobode izražavanja, sigurnosti i odgovornosti, da slike i riječi budu refleksija stvarnog dešavanja, ali i prikaz žrtava, autoriteta i terorističkih skupina.\n« Muslimani u Britaniji: Posjetite moju džamiju, ne treba vam viza Kanada: Čestitka na dan nezavisnosti BiH »


Pomoć Apotekarske ustanove „Vranje“ ostavljenoj bebi u Porodilištu - JUGPRESS\nPomoć Apotekarske ustanove „Vranje“ ostavljenoj bebi u Porodilištu\nGradska apoteka u Vranju pripremila je paket neophodnih stvari za devojčicu koja je nedavno ostavljena u Porodilištu Opštre bolnice Zdravstvenog centra.\nU paketu su pelene, igračke i druge neophodne sitnice, saopštila je ova zdravstvena ustanova.\n“Želeli smo da zajedno sa Gradom pokažemo da nam je stalo do svakog pacijenta i korisnika, što je moto koji nas vodi u radu od trenutka kako smo krenuli u oporavak Apotekarske ustanove“, kaže se u saopštenju Zdravstvene ustanove „Apoteka Vranje“.\nDalje se navodi da roditelji tek rođene dece dobijaju vaučer od Grada u vrednosti od 100 evra i da su zbog toga povećali asortiman robe za najmlađe.\n„Omogućili smo da roditelji sami izaberu poklon, a mi naručimo po njihovoj želji. Prosečno 70 porodica na mesečnom nivou iskoristi ovu pogodnost“, kažu u ovoj zdravstvenoj ustanovi u Vranju.


Izvor: Objava, 17.Nov.2019, 17:33\nVRNJAČKA BANJA -Proteklog vikenda 09. novembra u kongresnoj Sali hotela Metropol Palace u Beogradu, Merkurov tim predstavio se na III Wellness & Spa fest-u.\nNa Wellness fest-u Merkurov tim je uz čašu mineralne vode posetioce informisao o novinama I sadržajima u svojoj spa ponudi, uz degustaciju wellness hrane iz Merkurove kuhinje. Na Wellness fest-u Merkurov tim je uz čašu mineralne vode posetioce informisao o novinama i sadržajima u svojoj spa ponudi, uz degustaciju wellness hrane iz Merkurove kuhinje. Bila je to dobra prilika i za razmenu iskustva sa kolegama, povezivanje aktera iz turističke industrije i informisanje o turističkim trendovima u wellness industriji.\nNa veliko zadovoljstvo, ovaj događaj je imao i humani cilj, da podrži najboljeg mladog srpskog triatlonca Luku Jankovića iz Vrnjačke Banje da ostvari svoj sani ode na Olimpijadu 2024. godine.\nUz druženje i dobru atmosferu III Wellness & SPA fest, na zanimljiv način promovisao je wellness industriju koja u svetu trenutno obezbeđuje 22% prihoda, a prognozira se da će do 2030. biti najznačajnija industrija u oblasti turizma,saznajemo od Bojane Beljić PR Marketinga u SB Merkur.


► Stefanović: Navodi bivše odbornice Dveri o pretnjama zahtevaju ozbiljnu\nMinistar unutrašnjih poslova Nebojša Stefanović izjavio je danas da slučaj bivše funkcionerke Dveri koja je optužila lidera tog pokreta Boška Obradovića za pretnje nasiljem, zahteva ozbiljnu istragu tužilaštva.\n"Ako se pokaže da je tačno da je dobijala pretnje, to je onda užasan nastavak kampanje nasilja nad ženama jer su Maji Gojković rekli da je 'fuksa', premijerki su pretili silovanjem", kazao je Stefanović za Radio-televiziju Srbije komentarišući navode bivše odbornice Dveri u Nišu Jelene Đorđević koja je optužila Boška Obradovića da joj je pretio batinama jer je htela da zadrži mandat nakon istupanja iz pokreta.\nMinistar je ocenio da postoji "šablon" po kome se nakon pretnji nasiljem koje kako je rekao iznose predstavnici opozicije, "pojavi Dragan Đilas da to relativizuje".\n"Ne smemo dozvoliti da bilo ko relativizuje nasilje. Mi nismo pokušali da relativizujemo napad na Borka Stefanovića već smo ga odmah osudili i uhapsili odgovorne, nismo mi prebili novinarke Pinka. Oni su ti koji čine nasilje, koji su pozivali na silovanje premijerke", rekao je ministar.\n8.12.2018, 13:15h Natalija Preporuči\nIz gore navedenog,namece se pitanje:da li postoji NE-ozbiljna istraga tizilastva ili bi sve istrage trebale biti ozbiljne?\nStefanović razgovarao sa Endrjusom o saradnji u oblasti borbe protiv narkotrafikinga\nMinistar unutrašnjih poslova Nebojša Stefanović razgovarao je danas u Vašingtonu sa zamenikom pomoćnika sekretara Međunarodnog biroa za narkotike Jorganom Endrjusom o unapređenju saradnje u...\nMinistаr unutrаšnjih poslovа Nebojšа Stefаnović razgovarao je u Vаšingtonu sа senаtorom Ronom Džonsonom o bezbednosnoj situаciji u Srbiji i regionu kao i o dosаdаšnjim...


Beta\t 21. januara 2016. 09:55\nPoreski inspektori su u poslednjih desetak dana u Srbiji privremeno zatvorili sedam od deset kontrolisanih benzinskih pumpi, kao i jednu auto-perionicu i jedan kafić u sklopu pumpe, objavile su danas Novosti.\nRazlozi su, kako piše taj list, osim neizdavanja fiskalnih računa, pronadjene duple poslovne knjige, kao i višak ili manjak goriva.\nPopisom gotovine u kasi i uporedjivanjem sa presekom stanja iz fiskalne kase u većini kontrolisanih pumpi utvdjen je višak gotovine, što je znak da zaposleni ne izdaju fiskalne račune. Takodje je pronadjeno i gorivo koje nije markirano, odnosno slabijeg je kvaliteta.\nU kontroli sa poreznicima bili su i tržišni inspektori koji su zapečatili pojedine rezervoare u kojima je bilo neobeleženo gorivo.\nU Poreskoj upravi su Novostima rekli da će narednih dana zajedno sa drugim državnim organima pojačati kontrole kako bi maksimalnoi doprineli borbi protiv sive ekonomije.


Hokejaši Crvene zvezde savladali su ekipu Vojvodine rezultatom 7:3 (3:1, 2:1, 2:1), u utakmici broj 17. Prvenstva Srbije u sezoni 2016/17. igranoj u sredu u ledenoj dvorani "Spens".\nNovosadski ljubitelji hokeja imali su u sredu priliku da posmatraju duel dve prvoplasirane ekipe na tabeli. Treći ovosezonski susret novosadskih i beogradskih "crveno-belih", Vojvodine i Crvene zvezde, nije, međutim, doneo željenu neizvesnost. Domaćin je uspeo da odoli timu Nenada Milinkovića do sredine susreta, ali je golovima Aleksandra Zubrickog u 33. i 37. do tada aktivnih 1:3 za domaćina pretvorio u kapitalnu prednost od četiri gola za beogradski sastav. Ruski internacionalac je pružio još jednu izvanrednu partiju i pokazao da je trenutno dominantan napadač u srpskom hokeju. Sa čak četiri pogotka i jednom asistencijom predvodio je Zvezdu do sedme uzastopne pobede u šampionatu i stigao do brojke od čak 19 pogodaka na samo sedam odigranih susreta, dok se sa 31 poenom nalazi i na prvom mestu liste najboljih poentera lige i drugog asistenta (12A).\nNa ovoj poslednjoj listi Zubricki više praktično ne može da ugrozi saigrača Mihaila Buhkina koji je ostavio možda najjupečatljiviji utisak na ovom susretu, iako nije postigao nijedan gol. Beloruski napadač je u tek svom petom meču u sezoni uspeo da zabeleži čak šest asistencija i stigne do brojke od čak 20 dodavanja u sezoni, a sa devet golova trenutno je drugi strelac lige, pa će ova dvojica hokejaša praktično do kraja ligaškog dela takmičenja voditi svoju "bitku" za nezvanično zvanje najboljeg pojedinca šampionata.\nOsim dvojice internacionalaca, po jedan gol i asistenciju u timu Crvene zvezde zabeležio je mladi reprezentativac Vojin Dragović, dok su se u strelce upisali i drugi Zvezdin Belorus, bek Evgeni Leonov, kao i Ivan Glavonjić. S druge strane, u ekipi Gorana Ristića u strelce su se upisali Srđan Ekmeščić i Dimitrije Nadaški, dok je nekadašnji reprezentativac Miloš Babić uz postignut gol imao i jednu asistenciju.\nNa žalost domaće publike koja se nadala neizvesnijem derbiju, gosti iz Beograda su već posle sedam minuta igre imali prednost od dva gola, posle pogodaka Vojina Dragovića u "pauer pleju" u petom minutu i Aleksandra Zubrickog. Ipak, Vojvodina uspeva da uzvrati u 13. minutu, ali je u poslednjem minutu prvog dela igre Zubricki vratio umirujuću prednost Zvezdi. Nastavak igre doneo je mnogo nervoze koja je vrhunac doživela u 29. minutu kada su u otvoren klinč ušli Nikola Jerković kod domaćina, odnosno ruski bek Mark Soljankin-Pasternak kod gostujućeg sastava, koji su posle otvorene tuče dobili kaznu igre, zbog koje će sigurno propustiti po jedan naredni meč svojih ekipa.\nTo je ipak bio samo uvod u veliki broj isključenja u nastavku. Prilično izražena nedisciplina kod obe ekipe rezultirala je sa čak 63 minuta kazni za Vojvodinu i 51 za goste. U takvoj igri bolje se snašla gostujuća ekipa koja je u 33. minutu drugi put realizovala "pauer plej" trećim golom Aleksandra Zubrickog. Pet minuta delovalo je da je sve rešeno, jer je i Evgeni Leonov pogodio mrežu odličnog Stefana Stankovića (ukupno 28 odbrana) za velikih 1:5. Kakvu-takvu nadu domaćem timu pred poslednji period igre doneo je Dimitrije Nadaški koji je 40 sekundi pre poslednjeg odmora savladao Jovana Fehera (24 odbrane).\nIpak, Vojvodinu je nekoliko vezanih kazni u prvoj polovini trećeg perioda (od čega dve uzastopne zbog šest igrača na ledu) onemogućilo da ozbiljnije pripreti rivalu, iako su se dlanovi domaćih navijača sigurno zagrejali posle gola Miloša Babića u 47. minutu za smanjenje rezultata na 3:5. To je međutim bilo sve od Novosađana, a neizvesnost je definitivno otklonjena na izmaku 51. minuta, kada je Zubricki svojim četvrtim golom, trećim Zvezdinim sa igračem više, obezbedio trijumf gostima, da bi se stotinak sekundi pre kraja utakmice i Ivan Glavonjić upisao u strelce i doneo beogradskoj ekipi i treći trijumf u sezoni nad Vojvodinom.\nOvim trijumfom Zvezda je praktično obezbedila prvo mesto u ligaškom delu takmičenja, a da to učini i matematički neophodno joj je da u preostala četiri susreta osvoji dva boda. Priliku za to "Crveno-beli" će imati priliku već u subotu od 17.30 časova kada u ledenoj dvorani "Pionir" dočekuju raspoloženi NS Stars. Dan kasnije Partizan će ugostiti Vojvodinu u meču koji će gotovo izvesno odlučiti koja će ekipa zauzeti drugo mesto mesto pred start plej-ofa. Taj meč takođe se igra u ledenoj dvorani "Pionir" od 17.30 časova.\n1. Crvena zvezda 8 7 0 0 1 63:21 42 21\n2. Vojvodina 9 4 0 0 5 33:43 -10 12\nMore in this category: « Trijumf Beostara nad šampionom\tPrvenstvo Srbije: Novosadski klubovi tokom vikenda gostuju beogradskim "večitim rivalima“ »


Iz BiH u Crnu Goru može i sa negativnim testom od dvadesetak evra! – Televizija srpske dijaspore\nGrađani BiH mogu u Crnu Goru da uđu sa negativnim testom na virus korona, koji može biti PRC, ali i značajno jeftiniji serološki test, objašnjeno je na sastanku Opštinskog tima za zaštitu i spašavanje Herceg Novi.\nU saopštenju opštine Herceg Novi se navodi, da Institut za javno zdravlje Crne Gore priznaje negativan PCR test, ELISA serološki test ili ECLIA test, s tim da je važno da test bude urađen u za to akreditovanoj laboratoriji.\nKada je riječ o razlikama između testova, koje priznaje Institut za javno zdravlje Crne Gore, značajna je ona u cijeni, jer PCR košta oko stotinu evra, dok serološki dvadesetak.\nSanitarni inspektor, Karmela Mujičić, rekla je da PCR testove građani BiH mogu uraditi samo u Sarajevu, Banjaluci, Mostaru i Tuzli, ali ELISA serološki test se može uraditi i u laboratorijama u drugim gradovima, recimo u Trebinju.\n“To znači, da ljudi iz Crne Gore koji idu u BiH, recimo poslovno u Trebinje, mogu u tom gradu završiti posao, uraditi test za nekoliko sati i vratiti se nazad”, objasnila je Mujičićeva.\nTakozvani “brzi testovi” na kovid-19, koji su se odnedavno pojavili na tržištu, nisu validni, jer se smatra da je riječ o neopuzdanoj metodi. Osjetljivost i specifičnost PCR testa i seroloških ispitivanja ELISA metodom su mnogo veći, a izvode se detaljnije i preciznije u odnosu na “brze testove”.\nPCR test služi za detektovanje virusa i radi se na osnovu brisa iz nosa i ždrela, dok se serološki test radi iz krvi i on otkriva antitijela, tačnije konstatuje odgovor našeg organizma na eventualno prisustvo virusa.\nDržave, iz kojih je u ovom trenutku moguć dolazak u Crnu Goru uz negativne rezultate PCR, ELISA /negativan Igm/ ili ECLIA testa na kovid-19 su BiH, Albanija, samoproglašeno Kosovo, Izrael, Singapur i Kanada.\ndvadesetak evraiz BiHmožesa negativnim testomu Crnu Goru\nCrna Gora: Muzika može u ugostiteljskim objektima, ali samo do ponoći!\nPartizan i Zvezda krivi što je Crna Gora zatvorena za Srbe!


Usavršeno domaće oružje za specijalce – Studio B\nUsavršeno domaće oružje za specijalce\nUsavršeno domaće oružje za specijalce Studio B\nObjavljeno: 26.12.2017. 14:15 Izmenjeno: 27.12.2017. 09:57\nU bazi Specijalne antiteroprističke jedinice (SAJ) predstavljene su usavršene i modifikovane puške i pištolji iz proizvodnog programa namenske industrije Srbije – „Zastava oružja“ iz Kragujevca, u prisustvu potpredsednika vlade i ministra policije Nebojše Stefanovića i ministra odbrane Aleksandra Vulina.\nMinistri unutrašnjih poslova i odbrane, Nebojša Stefanović i Aleksandar Vulin, priisustvovali su, u bazi Specijalne antiterorističke jedinice, predstavljanju mogućnosti usavršenih i modifikovanih pešadijskih oružja i opreme, namenjenih vojsci i policiji. Sve prikazano proizvod je domaće odbrambene industrije. Primarni zadatak je opremanje i modernizacija odbrambenih snaga naše zemlje, ali smo svesni da je to i i velika izvozna šansa Srbije, ocenili su ministri.\nZastava oružje, Teleoptik i Prva petoletka, udružili su znanje, iskustvo i najnovije tehnologije iz različitih oblasti da bi policiji i vojsci Srbije ponudili nove proizvode: automate, puške, i optiku u rangu najpoznatijih svetskih brendova. Videli smo šta domaća vojna namenska industrija može da ponudi policiji, rekao je ministar Stefanović.\n„Mi hoćemo da zamenimo jedan deo starog naoružanja, koje pripadnici policije nose već godinama i da i na taj način doprinesemo da naši policajci budu bolje zaštićeni i efikasniji u izvršavanju redovnih zadataka“, istakao je Stefanović.\nPripadnici SAJ-a, Žandarmerije i Interventnih jedinica policije testirali su nova oružja i opremu, a to, istovremeno, u svojim bazama rade i pripadnici vojske. Oni su, zajedno, kaže ministar Vulin, pripadnici nedeljivog odbrambenog korpusa države Srbije.\n„Odbrambena industrija Srbije je još jedan od dokaza zašto je politika vojne neutralnosti dobra i ispravna, jer kad ste vojno neutralni, kada sami odlučujete o sebi i svojoj industriji, onda možete da proizvodite ovakve stvari, onda ste u stanju da svoju pamet sačuvate za sebe i onda ste u stanju da po najnižim mogućim cenama naoružavate svoju vojsku i svoju policiju, a u skladu sa najvišim mogućim kriterijumima i najvišim mogućim standardima. Tako ćemo nastaviti da se ponašamo“, rekao je Vulin.\nProizvodi odbrambene industrije Srbije, podjednako su važni i za vojsku i za policiju, ali i za srpsku ekonomiju. Uposlili smo domaću pamet, iskoristili i modernizovali postojeće kapacitete i dokazali da možemo da budemo konkurentni i na svetskom tržištu, kaže Vulin i dodaje da su proizvodi naše vojne industrije velika izvozna šansa Srbije.


Vladika Grigorije o nedostatku demokratije u Crnoj Gori i Srbiji\nVladika Grigorije: Evo šta se dešava kada je sva vlast u rukama jednog čoveka\nVesti Autor:Beta08. jan. 202016:07 > 16:13\nEpiskop diseldorfski i cele Nemačke vladika Grigorije ocenio je da događaji u Crnoj Gori, posle usvajanja Zakona o slobodi veroispovesti, najbolje pokazuju šta sve može da se dogodi kada se vlast nađe u rukama jednog čoveka koji je, pritom, "u potpunosti izgubio kompas i nemilosrdno gazi sve pred sobom i nije spreman da sasluša čak ni volju sopstvenog naroda".\nU intervjuu za novi broj nedeljnika NIN, koji će izaći u četvrtak, vladika Grigorije je rekao da veruje da narod u Crnoj Gori vrlo dobro zna šta je crkva, na kojim je temeljima izrasla i kako se za nju i njena dobra valja boriti.\n„Upravo to su potvrdile i reakcije na usvajanje Zakona o slobodi veroispovesti, pokazavši jednovremeno i to da je narod u Crnoj Gori na visini jevanđelja i da je dosledan načinu na koji se Crkva vekovima suočava s nepravdom“, rekao je on.\n„Pošto u Srbiji podela na zakonodavnu, sudsku i izvršnu vlast de fakto ne postoji, onda parlament odlučuje ko će biti sudija, tužilac, premijer, ministar, državni službenik, a narod ili neka druga državna tela nad tim nemaju ama baš nikakvu kontrolu. Tako imamo dvostruki problem: ne postoje korektivi u samoj državi između njenih grana (na primer da sud može da obori neku odluku parlamenta), a ne postoji ni onaj narodni korektiv jer je narod isključen iz svakog procesa odlučivanja“, rekao je on.\n„Teško se može očekivati neka napredna demokratska misao kod ljudi koji već punih stotinu godina žive u naopakom i autokratskom uređenju… Ako želimo da i Srbija postane pravna država i ako želimo da i ona ima demokratsko uređenje, valja nam oponašati način na koji su drugi uspeli u tome, proučiti šta su menjali, a čega su se držali. Jer bez uspostavljanja ustrojstva koje je zasnovano na demokratskim formama i procedurama, ne može se doći do suštine demokratskog života. To jeste težak zadatak, ali građani Srbije u tome, uveren sam, mogu uspeti“, rekao je Grigorije.\nAleksandar ObradovićCrna GorakrušikUzbunjivačVladika Grigorijezakon o slobodi veroispovesti


Mali sa direktorom NIS-a razgovarao o investicijama - Ekonomija - Dnevni list Danas\nPočetna » Ekonomija » Mali sa direktorom NIS-a razgovarao o investicijama\nMali sa direktorom NIS-a razgovarao o investicijama\nMinistar finansija Siniša Mali danas je sa generalnim direktorom Naftne industrije Srbije (NIS) Кirilom Tjurdenjevim razgovarao o investicijama te kompanije koji su važni za privredu cele zemlje, kao i o njenom doprinosu za republički budžet.\n0Piše: Beta 15. septembra 2020. 13.32\nTema razgovora bio je i projekat Duboka prerada, koji je ključni za drugu fazu modernizacije Rafinerije Pančevo, u vrednosti oko 300 miliona evra, saopštilo je Ministarstvo finansija.\nOn je zahvalio predstavnicima kompanije NIS, koja zapošljava više od 11.000 zaposlenih, na održanju nivoa zaposlenosti tokom pandemije korona virusa, uz ispunjavanje svih obaveza prema državi i zaposlenima i očuvanje odgovarajućeg investicionog ritma koji će obezbediti dalji razvoj kompanije, navodi se u saopštenju.\nMali je rekao da je cilj države da ima takav regulatorni okvir koji će da podržava rast i razvoj privrede, jer to znači više novih radnih mesta, veće plate i bolji kvalitet života građane Srbije.\nInvesticije, Niš, Siniša Mali


Biznis Autor:Daniela Ilić Krasić28. jun. 202012:4119 komentara\nOd 1. jula svi turisti će, pri ulazu u Grčku morati da imaju unapred popunjenu elektronsku prijavu, bar dva dana ranije. Na granici će samo pokazati QR kod koji će dobiti prilikom elektronskog prijavljivanja. Kada očitaju taj QR kod, zdravstveni radnici na granici odlučiće da li testiraju turiste na koronavirus ili ne.\n„Putnici će u formularu morati da navedu mesto ulaska u zemlju, tačan datum dolaska, ličnu adresu i kontakt, tačnu adresu mesta u koju su se uputili, kao i kontakt najbližih rođaka ili prijatelja, u slučaju da se stvori potreba da se obaveste o zdravstvenom stanju putnika. Dobijeni QR kod putnici mogu da odštampaju ili imaju u svom telefonu, kako bi ga pri ulasku u zemlju pogranični službenici mogli skenirati“, navodi se na sajtu grčke vlade.\n„Svi putnici moraju da poštuju preventivne mere nošenja maski i fizičkog distanciranja i dobiće detaljna uputstva kako da se ponašaju u slučaju da se pojave simptomi bolesti Covid – 19, a naglašeno je da moraju odmah da kontaktiraju Nacionalnu javnu zdravstvenu organizaciju (EODY). Dodaje se i da putnici sa više odredišta u Grčkoj moraju da navedu tačan plan puta u narednih sedam dana“, navodi Udruženje.\n„Putovanja nisu stala, ali trenutno svi moramo da se prilagodimo novonastalnoj situaciji i postavljenim uslovima kako bismo sačuvali svoje i zdravlje drugih i sprečili dalje širenje pandemije koronavirusa“, navodi Udruženje turističkih agencija Srbije.\n„Molimo putnike da se ne rukovode napisima u tabloidnoj štampi jer smo svedoci ogromnog broja lažnih vesti u proteklom periodu. Tekstovi o tome kako u Grčkoj turiste odvode na “ostrvo gubavaca”, love po plažama i smeštaju u karantine, kako je u Turskoj kazna za nenošenje maske 400 evra i slično, nisu istina i svima nanose ogromnu štetu. Svi koji razmišljaju o putovanjima van granica Srbije treba da donesu odluku na osnovu pravovremenih i istinitih informacija“, ističu u Udruženju turističkih agencija Srbije.


Vlada FBiH: Data saglasnost za zaključivanje Sporazuma o razvoju distributivne gasne mreže u Srednjobosanskom kantonu - Akta.ba\nVlada FBiH: Data saglasnost za zaključivanje Sporazuma o razvoju distributivne gasne mreže u Srednjobosanskom kantonu\n30.11.2009. 15:17 / Izvor: eKapija.ba\nVlada FBiH je donijela Odluku o davanju saglasnosti za zaključivanje Sporazuma o razvoju distributivne gasne mreže u Srednjobosanskom kantonu između Vlade FBiH, kao sponzora u kreditnom aranžmanu sa EBRD-om, i Vlade Srednjobosanskog kantona koji će potpisati premijer Federacije BiH Mustafa Mujezinović, saopćeno je iz Službe za odnose s javnošću Vlade FBiH.\nSporazumom je obuhvaćena plinofikacija Busovače, Viteza, Travnika i Novog Travnika u dužini od 40 kilometara. Vlada Srednjobosanskog kantona je u obavezi da po potpisivanju Sporazuma intenzivira aktivnost na raspisivanju tendera za dodjelu koncesija za razvoj distributivne plinske mreže u ove četiri općine.\nVlada je donijela i Odluku o imenovanju interresorne radne grupe za uspostavljanje nezavisnog regulatora za tržište distribucije prirodnog gasa u FBiH u čijem će sastavu biti predstavnici Federalnog ministarstva energije, rudarstva i industrije, Regulatorne komisije za električnu energiju FERK, Vlade Kantona Sarajevo i BH-gasa.\nForto o stanju u GRAS-u: Naredne sedmice informacija o korupciji od 2006.\n16. kolovoz 72260 Busovača


GOSPODE, NA ŠTA LIČIŠ?! Glumicu napali da je preterala sa estetskim zahvatima, a istina je mnogo jezivija, iza svega se krije OVO\nAleksandra Miletić 23.09.2021. 19:02h\nAmerička glumica Ešli Džad našla se na meti osuda zbog njenog izgleda kada se pojavila na jednom događaju na kom je podržala svoju prijateljicu Elizabet.\nEšli ima 52 godine i našla se na udaru kritika zbog natečenog lica, zbog čega su mnogi zaključili kako je preterala sa estetskim zahvatima.\n"Šta je nekada predivna Ešli Džad uradila sama sebi? Dragi Bože, natečena je", "Čuo sam za plastične operacije ali ovo mi je neka novost, ajoj", "Šta se dođavola dogodilo sa licem Ešli Džad", neki su od komentara.\nZbog žestokih kritika upućenih njoj, Ešli je odlučila da se suoči sa svojim kritičarima na društvenim mrežama, pa je otkrila kako se više od četiri meseca borila s anesnosnim migrenima zbog kojih je bila prisiljena da prestane sa vežbama i da je botoks počela da uzima kao lek. Kaže da da je njeno gojenje posledica saveta lekara da prestane sa svim oblicima fizičkih aktivnosti.\n"Ono šta ja znam je da bolujem od migrena, više od godinu dana.To je treća najraširenija bolest na svetu. Jesam li išla na botoks? To je standardni tretman bolesti koju imam. Moje osiguranje plaća 31 injekciju svakih 12 nedelja. Neki prijatelji predložili su mi da ne objavljujem ovu medicinsku činjenicu jer se može upotrebiti protiv mene, ali mislim da moram biti iskrena. Treba da bude sramota biti one koji izvrću moje reči", poručila je glumica.\n"Ono što znam je da su me mizoginisti na Tviteru ubijali upoređujući novu mene s onom idealizovanom pre gojenja. Moje konvencionalno mršavo, atletsko, lepo telo i mršavije lice samo su jedna strana istog patrijarhalnog novčića", istakla je. Progovorite u svakom slučaju. Gađaće vas strelama, ali vaš glas i telo iz kojeg izlazi su predivni, hrabri, snažni i nužni", poručila je Ešli.\nNAPADAJU JE DA JE LAKA I DA SPAVA SA SVIMA JER IMA TETOVAŽE: Njen odgovor će dugo pamtiti jer im je ZAPUŠILA USTA samo 1 rečenicom


6. januara 2021. stotine pristalica tadašnjeg predsednika Trampa upale su u Kapitol uverene da je došlo do izborne prevare.\nDejvid Moršel, član „Čuvara zakletve“, postao je najnoviji pripadnik desničarske grupe optužen za zaveru zbog uloge u napadu na američki Kapitol početkom godine. Više od 535 osoba do sada je uhapšeno zbog učešća u nasilju.\nFBI je saopštio da je oko 40 osoba, među kojima su pripadnici grupa Čuvari zakletve, Ponosni momci i Tri procenta, optuženo za zaveru zbog nereda 6. januara, kada su stotine pristalica tadašnjeg predsednika Donalda Trampa upale u Kapitol u neuspešnom pokušaju da spreče Kongres da potvrdi pobedu demokrate Džoa Bajdena na izborima.\nU utorak se navršilo šest meseci od napada, zbog kojeg je, prema navodima FBI, uhapšeno više od 165 osoba optuženih za fizičke napade, odupiranje ili ometanje rada službenika policije i drugih zaposlenih u Kongresu, a pedesetoro ljudi je optuženo zbog upotrebe smrtonosnog oružja ili ozbiljne povrede pripadnika policije.\nDejvid Moršel, 43-godišnji pripadnik grupe "Čuvari zakletve", iz Punta Gorde na Floridi, uhapšen je i optužen za federalna krivična dela, među kojima su zavera i ometanje zvanične procedure, saopštili su savezni tužioci.\nZa to vreme, federalni sudija Rojs Lambert odbacio je zahtev da se pusti na slobodu Džejkob Čensli, poznat po nadimku “Kjuanon šaman” – navodeći da njegovi advokati nisu pružili nikakve dokaze da Čensli ne treba da bude u zatvoru dok čeka suđenje.\nZatvorski biro obavlja psihijatrijsku procenu Čenslijevog mentalnog stanja da bi se ustanovilo da li može da mu se sudi.\nČensli se proslavio kada je fotografisan unutar sale američkog Senata noseći kapu sa rogovima, i poznat je po tome što podržava teoriju zavere Kjuanon, prema kojoj je Donald Tramp spasilac, a elita američkih demokrata kult satanističkih pedofila i ljudoždera.\n“Kjuanon šaman” je optužen za šest krivičnih dela među kojima je i nasilni upad u zgradu Kongresa.\n"Gospodin Čensli je postao legendani lik - simbol 6. januara, nalik Najkijevom znaku. Svet koji je zasnovan na izgledu stvari nije uvek pravedan”, izjavio je za Rojters njegov advokat Albert Votkins.\nNacionalna garda još dva meseca ostaje da čuva Kapitol


Muzej koji preživljava\nOtkako je ponovo otvoren za javnost, Zemaljski muzej Bosne i Hercegovine (BiH) je u protekle dvije godine posjetilo nešto više od 80 hiljada posjetilaca. Ovaj broj se može učiniti i velikim obzirom da muzej godinama pliva u dugovima zbog čega su vrata ove najznačajnije kulturno-historijske institucije bila zatvorena u periodu od 2012. do 2015. godine.\nDanas, Zemaljski muzej opstaje uglavnom zbog predanosti svojih usposlenika i donacija stranih ambasada i kulturnih centara koji su proteklih godina pakazali više sluha nego domaće vlasti.\nDio razloga je političkog karaktera, ali takva situacija prvenstveno je zbog nerazumijevanja ljudi u Sarajevu, kaže direktor Zemaljskog muzeja Mirsad Sijarić.\nMirsad Sijarić: Muzej se bavi preživljavanjem\n„Lično mislim da je ova institucija zadnjih dvadeset godina zakočena na način da se ne može baviti svojom osnovnom djelatnošću, već se bavi preživljavanjem“, kaže Sijarić.\nDirektor navodi da su od svih nivoa vlasti na razumijevanje naišli samo kod onih kantonalnih, koje su rad muzeja pomogli sa 150 hiljada konvertibilnih maraka (KM).\nDug Zemaljskog muzeja prije dvije godine iznosio je oko četiri miliona KM. Danas je on smanjen na milion i 800 hiljada, međutim, radnicima kojih je kako kaže Sijarić, samo trećina od potrebnog kapaciteta, nisu uplaćeni doprinosi za zadnje tri godine.\nTri godine nisu uplaćeni doprinosi radnicima\n„Dug je glavni teret koji će, ako se nešto redikalno ne preduzme, uništiti ovu instituciju. Zbog toga muzej ne može da aplicira na programe koji stimulišu zapošljavanje“, napominje Sijarić.\nUNESCO i francuska ambasada financirali su projekat obnove prostorije muzeja u kojoj se nalazi čuvena sarajevska Hagada. Prostor bi trebao biti otvoren u skorijem vremenu, a imaće značajno bolju zaštitu nego ranije.\nOdnedavno, zajedno sa Ministarstvom civilnih poslova, Zemaljski muzej započeo je suradnju sa pariškim Louvreom, sa ciljem zaštite depoa muzeja i razvoja resursa.\nFrancuski ambasador u BiH, Guillaume Rousson, kaže da uprkos izvanrednoj mobilizaciji uposlenika kao i aktivnostima civilnog društva, muzej se i dalje nalazi u teškoj situaciji.\nGuillaume Rousson: Svi se trebaju uključiti u podršku muzeju\n„Francuskoj je drago da može pomoći, ali ta pomoć neće sve riješiti. Mislim da se trebaju dugoročno i svi predstavnici vlasti uključiti u podršsku ovoj instituciji“, poručuje Rousson.\nAustrija je također jedna od zemalja koja godinama pomaže rad Zemaljskog muzeja i koja je učestvovala u aktivnostima koje su omogućile njegovo ponovno otvaranje.\nTako je Zemaljski muzej povezan sa prirodno-historijskim muzejom u Beču, a planirane su i posjete tamošnjih eksperata kako bi se organizacija muzeja podigla na veći nivo.\nAmbasador Austrije u Bosni i Hercegovini, Martin Pammer kaže da bez obzira na podršku njegove zemlje, država mora prepoznati značaj Muzeja.\nMartin Pammer: Država mora prepoznati značaj Muzeja\n„Zemaljski muzej je po svojoj naravi državna institucija i time doprinosi jačanju svijesti o BiH“, poručuje Pammer.


Region ima kapacitet da bude kredibilan partner EU | EUME\nNaslovnica Press info Press Pregovori o pristupanju Region ima kapacitet da bude kredibilan partner EU\n“Regionalna saradnja je sredstvo za izgradnju povjerenja i pomaže državama da uče jedne od drugih i prođu bolne reforme. Kroz saradnju, region pokazuje kapacitet da bude kredibilan partner EU. Članstvo u EU treba da unaprijedi živote ljudi na Zapadnom Balkanu i zbog toga integraciju ne treba usporiti jer pomaže i EU i ZB”, poručeno je sa regionalnog panela Zapadni Balkan: Budućnost Evrope je naša zajednička agenda.\nU okviru tri sesije, relevantni akteri u procesu evropskih integracija na, nivou potpredsjednika vlada, ministara za evropske integracije i glavnih pregovarača iz zemalja Zapadnog Balkana razgovarali su o narednim koracima u procesu evropskih integracija Zapadnobalkanske šestorke, klimatskim promjenama i ciljevima u oblasti životne sredine, kao i o pitanju ulaganja u mlade.\n„Zajedno učimo i unapređujemo se, okvir evropske integracije doživljavamo kao priliku da zaista poboljšamo konkretne sektorske politike i njihovu implementaciju, posebno u oblasti privrede, životne sredine, mladih“, kazala je Kordić. Ona je ukazala na potrebu za definisanjem konretnih koraka i mehanizama regionalne saradnje na operativnom nivou, poput uspostavljanja regionalne platforme za dijeljenje znanja, uspostavljanje mreže glavnih pregovarača i sl.\nOn je dodao da je pred Albanijom i Sjevernom Makedonijom važna politička odluka koju EU mora da donese, kao i da se nadaju pozitivnom ishodu. „Nadam se da čemo do kraja godine postići neke rezultate i da ćemo početi novu fazu u procesu evropskih integracija”, kazao je Mazi.


OBJAVLJENA KNjIGA "SRPSKE ZEMLJE PRE NEMANjIĆA" | SRNA\nOBJAVLJENA KNjIGA "SRPSKE ZEMLJE PRE NEMANjIĆA"\nBEOGRAD, 22. APRILA /SRNA/ - U Srbiji je objavljena knjiga "Srpske zemlje pre Nemanjića" Marka Aleksića, koja predstavlja sveobuhvatnu i živopisnu naučnu priču o počecima srpske istorije i vremenu prije Nemanjića.\nOva knjiga, koju je objavila beogradska "Laguna", predstavlja jedinstven izvor znanja o vremenu koje prethodi slavi Nemanjića i uspostavlja nov pristup u traganju za otkrićima iz 13 vijekova duge istorije Srba.\n"Knjiga se bavi najzamagljenijim i najmanje poznatim razdobljem istorije Srba. To je sam početak srednjeg veka, doba kada se antički svet konačno srušio, a obrisi Evrope kakvu danas poznajemo tek su počeli da se pomaljaju", rekao je autor Marko Aleksić.\nOn je naveo da je to doba kada su Vikinzi tek počinjali prve pohode, Karlo Veliki osvajao i ujedinjavao narode na Zapadu pod svojom vlašću, ali i doba kada su Sloveni gospodarili velikim dijelom kontinenta, a među prvima Srbi, čije se ime javlja u istorijskim izvorima, saopšteno je iz "Lagune".\nKnjiga, kaže njen autor, predstavlja naučni odgovor na pitanja o ovoj epohi koji je dugo nedostajao, uz korišćenje svih relevantnih pisanih izvora, kao i najnovijih arheoloških otkrića.\nOna se bavi najstarijim poznatim srpskim vladarima, od kneza Dervana, do Višeslava, Vlastimira, Mutimira i drugih, koji su vladali od sedmog do 10. vijeka.\nAleksić je rekao da njegova knjiga donosi najnovija otkrića koja značajno mijenjaju dosadašnju sliku o ovom razdoblju i uloge Srba u njemu, kao što su najstarija središta srpske kneževine, palate i crkve koje predstavljaju najstarije poznate takve građevine u slovenskom svijetu.\nKnjiga, dodao je on, sadrži podatke o drugim izuzetnim nalazima iz 8. vijeka kao što su krstionica kneza Višeslava, raskošni pozlaćeni predmeti vrhunske umjetničke vrijednosti svoje epohe, koji predstavljaju najluksuznije nalaze među Slovenima tog doba.\nKnjiga donosi i podatke o brojnim lokalitetima, ruševinama utvrđenja i posebno crkava koji pokazuju da su Srbi prihvatili hrišćanstvo mnogo ranije nego što se do sada vjerovalo, odnosno da su oni bili prvi slovenski narod koji je to učinio.\n"Tu su i intrigantni nalazi starogermanskih slova, runa, na prostoru najstarijih srpskih zemalja", kaže autor.\nKnjiga će se naći u prodaji od petka, 24. aprila, u knjižarama "Delfi", Laguninim klubovima čitalaca, onlajn knjižari www.delfi.rs i na sajtu www.laguna.rs.


SAD testirale lovca šeste generacije | Borba Info\nHome/Fakti/SAD testirale lovca šeste generacije\nSAD testirale lovca šeste generacije\n22/09/2020\tFakti Leave a comment\nReč je o letelici bespilotnoj ili sa posadom nove generacije, uz mogućnost da je to lovac šeste generacije.\n„U stvarnom svetu već smo napravili i podigli u vazduh demonstrator leta u punoj veličini i oborili smo sve rekorde što se toga tiče. Spremni smo da započnemo konstrukciju aviona nove generacije kao nikada ranije“, rekao je u razgovoru za Defense News predstavnik za javne nabavke.\nRoper je istakao da razvoj H-aviona nije podrazumevao samo prilagodljive metodologije za razvoj, otvorenu arhitekturu i digitalni inženjering, kao što je to bio slučaj sa američko-švedskim mlaznim avionom T-7 Red Hawk korišćenim za obuku, već nešto više.\n„Mi težimo najsloženijim sistemima ikada izgrađenim i testirali smo sve mogućnosti ove digitalne tehnologije. U stvari, mi smo pokazali nešto zaista magično“, dodao je predstavnik za javne nabavke.\nRoper je odbio da navede broj konstruisanih prototipova H-aviona, njegove karakteristike, namenu, borbene karakteristike, uključujući brzinu i režim upravljanja (sa pilotom ili bez), kao i glavnog konstruktora letilice i mesto gde se održao prvi let.\nMeđutim, predstavnik za javne nabavke je istakao važnost sprovedenog testiranja, jer je na taj način vazduhoplovstvo dokazalo sposobnost da koristi naprednu tehnologiju za testiranje proizvoda koji su projektovani uz pomoć digitalnih tehnologija.\nTrenutno SAD razmišljaju o pokretanju proizvodnje prvih modela iz programa Next Generation Air Dominance (NGAD), koji u širem smislu podrazumeva stvaranje porodice letelica sa i bez pilota, nove generacije, koji su pod kontrolom lovca sa stelt tehnologijama.\nLovac bi trebalo da deluje kao veza sa podređenim avionima i raznim senzorima u različitim okruženjima, to jest, to bi trebalo da bude dalji razvoj koncepta F-35 lajtning II.\n„Mislim da nije pametno konstruisati jedan avion koji bi trebalo da dominira u svim misijama i u svim slučajevima sve vreme“, rekao je Roper.\nPrema njegovim rečima, ako Kongres odobri ovaj program, vazduhoplovstvo planira da zaključi ugovore sa nekoliko izvođača za godišnju kupovinu 50-80 novih lovaca svakih osam godina.\nOvaj pristup, nazvan Digital Century Series (u čast aviona F-100 — F-106 koji su razvijeni za relativno kratak vremenski period), povećaće troškove razvoja za 25 odsto, a proizvodnju za 18 odsto, ali ukupni operativni troškovi će se smanjiti za pola, a troškovi modernizacije za 79 odsto.\nPrema Roperu, računarske simulacije koje se tiču naprednih proizvoda, pre proizvodnje i stvarnih ispitivanja, uključivanje upotrebu jedinstvenih standarda od strane izvođača radova vazduhoplovstva SAD.\n„Ne možemo dozvoliti svakom industrijskom partneru da stvara svoj mehanizam simulacije i modeliranja. Moramo imati isti strog proces digitalnog projektovanja i postupka montaže, kao i tokom montaže fizičke konstrukcije“, smatra predstavnik za javne nabavke.\nSudeći po izjavama, američka industrija je zaista spremna za proizvodnju novih lovaca. Prema Roperu, moguće je „prilično brzo“ uspostaviti proizvodnju odgovarajućih modela u okviru NGAD, ali pre toga vazduhoplovstvo treba da utvrdi tačan broj i vreme početka kupovine H-aviona, što bi moglo uticati na petogodišnji plan budžeta za odbranu, čiji očekivani parametri u uslovima trenutne pandemije ostavljaju samo želji u nešto bolje, smatra Pentagon.\nNGAD, na koji je potrošeno oko milijardu dolara u finansijskoj 2020. godini, može, sa jedne strane, radikalno „uzdrmati“ američku odbrambenu industriju, a sa druge, ugroziti planiranu količinu kupovine vojne opreme.\nVeruje se da program NGAD može uključivati, pored tradicionalnih izvođača radova Pentagona, nove kompanije, čak i SpaceX, koje su u stanju da ponude konkurentne cene za svoje proizvode, kao i napredne metode za razvoje koje se koriste, na primer, u programu eT-7 Red Hawk, i koje će omogućiti smanjenje troškova programa kao što je F-15 Eagle za 10 odsto tokom njihovog tridesetogodišnjeg životnog ciklusa.\nPopular Mechanics ističe da NGAD „završava u prepunoj korpi za kupovinu“. Izdanje podseća da tokom sledećih deset godina vazduhoplovstvo SAD planira da kupi, razvije ili izvrši modernizaciju u okviru programa F-35 lajtning II, F-15EX Advanced Eagle, teškog strateškog bombardera V-21 „Rajder“, eT-7 Red Hawk, aviona za punjenje goriva KC-46 Pegasus i IBR projekta GBSD. „Kako će vazduhoplovstvo platiti sve ovo?“, pita se izdanje, pretpostavljajući da će NGAD „izaći na prvo mesto na ovoj listi“.\nDefense One u publikaciji posvećenoj Roperovoj izjavi piše da „novi avion možda nije proizvod jednog od giganata odbrane“ kao što su „Boing“, „Nortrop Gruman“ ili „Lokid Martin“. Izdanje podseća da je u julu na konkurs vazduhoplovstva SAD za konstrukciju bespilotnih letilica za letilice sa posadom, podneto 18 prijava.\n„Postoje dokazi da instrumenti za digitalno projektovanje koje je Roper predstavio omogućavaju manjim početnicima da uđu na tržišta koja su nekada bila rezervisana samo za određene izvođače“, piše Defense One.\nKonkurencija i inovacije\nNeočekivana Roperova izjava verovatno je povezana sa nadama vazduhoplovnih snaga da će dobiti dovoljno novčanih sredstava, posebno usled neizvesnosti koju je izazvao kovid-19.\nMeđutim, iz toga ima smisla izvući ne vojne, već ekonomske zaključke. Kao što je više puta rečeno, trenutni američki razvoj i proizvodnja lovaca sa stelt tehnologijama, strateških bombardera i bespilotnih letilica nije revolucionarna inovacija, već visokotehnološka rutina.\nI uprkos prisustvu ograničenog broja velikih vojno-industrijskih kompanija, SAD nastavljaju da stvaraju konkurentne uslove za pojavu novih igrača na tržištu koji mogu Pentagonu ponuditi nekonvencionalna, ali efikasna rešenja.\nVerovatno bi američki konkurenti mogli da obrate pažnju na to da relativno niska cena novih bespilotnih letilica programa NGAD (na osnovu njihovog životnog ciklusa), za čije se upravljanje pretpostavlja aktivna upotreba sistema veštačke inteligencije, indirektno ukazuje na njihovu povećanu smrtnost.\nSa druge strane, prema Roperu, kontinuirani razvoj i proizvodnja lovaca pružiće SAD stratešku prednost, stavljajući zemlje poput Kine i Rusije u stanje tehnološke neizvesnosti u pogledu stvarnih američkih vojnih sposobnosti.\nPrevious Stigao Grenel, počinje finalizacija potpisa\nNext Za poraz je kriv Zakon o slobodi veroispovesti – Znali smo šta će biti


Druženje policije i mališana u okviru ''Dana otvorenih vrata''\tIstaknuto\nPonedjeljak, 26 Mart 2018 20:00\nPovodom obilježavanja 4. aprila Dana policije Republike Srpske, policijski službenici Policijske uprave Istočno Sarajevo, organizuju "Dan otvorenih vrata", koja sadrži niz prezentacija za učenike predškolskog i školskog uzrasta.\nU sklopu aktivnosti, djeci će biti prezentovana materijalno-tehnička sredstva, koja policijski službenici koriste pri obavljanju redovnih poslova i zadataka.\nDan otvorenih vrata održaće se 27.03.2018. godine po sledećem rasporedu:\n- Policijska stanica Istočno Novo Sarajevo, u 11, 00 časova organizuje prijem mališana iz vrtića „Mašin svijet“, Istočna Ilidža;\n- Policijska stanica Istočno Novo Sarajevo u 11, 45 časova organizuje prijem mališana iz obdaništa „Patrijah Pavle“, Istočno Novo Sarajevo;\n- Policijska stanica Pale u 11,30 časova oraganizuje u prostorijama OŠ „Srbija“ u Palama prikaz policijske opreme i\n- Policijska stanica Pale u 13,30 časova organizuje u prostorijama OŠ „Pale“ u Palama prikaz policijske opreme.\nPosljednja izmjena Ponedjeljak, 26 Mart 2018 18:26\nViše iz kategorije: « Održana četvrta redovna sjednica Skupštine Udruženja građana ''Probudi se'' Protest u Banjaluci pod motom: ''Pravda za Davida, stop nekažnjenim ubistvima u Banjaluci'' »


Riker: SAD veruju da su realne šanse da Srbija i Kosovo dođu do "mirnog rešenja" - ebart\nRiker: SAD veruju da su realne šanse da Srbija i Kosovo dođu...\n01. Novembar 2019. godine\nAUTOR:Betav // AUTOR: Radio Slobodna Evropa // Izvor: Tanjug/AP Photo/Jose Luis Magana /// Preneto sa http://rs.n1info.com\nFilip Riker, pomoćnik američkog državnog sekretara, rekao je u razgovoru za Radio Slobodna Evropa (RSE) da SAD podržavaju dijalog Kosova i Srbije i napore Evropske unije, "pokušavajući da budu partneri u tim naporima".\nTo je pokazao državni sekretar SAD Majk Pompeo, "unapredivši Metjua Palmera, jednog od Rikerovih zamenika u specijalnog predstavnika za Zapadni Balkan, i time direktno ukazao na fokus koji imamo u regionu".\nNa pitanje RSE o tome koliko su realne šanse da Srbija i Kosovo "dođu do mirnog rešenja", Riker je rekao da "mi (SAD) verujemo da su šanse realne, da postoji volja na obe strane, što je najvažnije, da postoji želja svih naroda u regionu da žive mirno i da nađu način da se idu napred i u pogledu potpunije integracije u evropske i transatlantske institucije (saveze), da nađu način da bolje osiguraju bezbednost, stabilnost i prosperitet svim ljudima u regionu".\nA ako nema dogovora, rekao je američki zvaničlnik, "onda ostajete u statusu kvo i ne idete napred, nastavljate da imate nestabilnost u regionu kojem je potrebno više stabilnosti, nastavljate da dopuštate da istorija predvodi budućnost".\nZabrinjava ruski uticaj na Balkanu, Kina je takođe izazov\nFilip Riker ocenjuje da "ruski uticaj zabrinjava", a da je "Kina takođe izazov". Na pitanje RSE o tome da li bi izostanak odluke EU o početku pregovora za Severnu Makedoniju i Albaniju mogao otvoriti vrata Rusiji, Riker je rekao da je "upravo to razlog za zabrinutost" i dodao: "Videli smo maligni uticaj i ranije... na stvari u regionu".\nSeverna Makedonija i Albanija su se "jasno izjasnile da... žele da idu na Zapad", one, kao deo Evrope, "žele da budu deo institucija i organizacija koje čine Evropu i koje će im omogućiti veći napredak i veću koheziju".\nUpitan gde smatra da je ruski uticaj najveći u regionu, Riker je rekao da je to "stvar toga kako drugi ljudi žele da gledaju na to".\n"Rusija ima odnose u regionu, i mi to priznajemo. Naravno, i mi želimo da imamo bolje odnose s Rusijom", ali, nastavio je Riker, "dosta je prepreka na tom putu", a "jedna od najočiglednijih prepreka jeste ruski maligni uticaj u Ukrajini, gde je Rusija izvršila invaziju, okupirala je i nastavila sa žestokim ratom u istočnom delu Ukrajine".\nRiker je rekao da "cenu za postupke svoje vlade plaćaju Rusi, ali svakako je Ukrajina ta vrsta malignog uticaja koji ne želimo da vidimo u drugim delovima Evrope, a svakako ne na Zapadnom Balkanu".\nNa pitanje o kineskom uticaju na Balkanu, Riker je rekao da je "Kina takođe izazov, strateški konkurent koji dolazi u zemlje nudeći često jeftin novac, zajmove, a onda dolazi s posebnim zahtevima".\n"Mi svim svojim prijateljima i partnerima kažemo da moraju biti oprezni s tim gde ih to dovodi kada govorimo o tehnologiji, infrastrukturi, pitanju 5G tehnologije, kakvu budućnost žele da imaju", rekao je Riker za RSE.


Kragujevčani duguju 845 miliona dinara za vodu | Ritam Grada - vesti Kragujevac\n- Ritam Grada - Jan 8, 2013\nKragujevačkom Javno-komunalnom preduzeću “Vodovod i kanalizacija” domaćinstva i privreda duguju za utrošenu vodu 845 miliona dinara, rekao je danas direktor tog javnog preduzeća Obren Ćetković.\nOn je kazao da se od građana potražuje 590 miliona, dok preduzeća za vodu duguju 255 miliona dinara.\n“Od 2005. godine nudimo izmirivanje obaveza reprogramom, koji se usklađuje sa platežnim mogućnostima dužnika. Sa domaćinstvima smo sklopili reprogram za 105 miliona dugovanja, što je nepunih 20 odsto potraživanja, a sa privredom oko 90 miliona”, naveo je Ćetković.\nPrema njegovim rečima, među najvećim dužnicima je preduzeće “7. juli” iz Batočine, koje je dužno skoro 100 miliona dinara, a reprogram za izmirivanje zaduženja sklopljen je sa kragujevačkom fabrikom “Zastava oružje”.\nĆetković je dodao da će “Vodovod i kanalizacija” nastaviti da utužuje dužnike, kao i da prema velikim dužnicima aktivira izvršna sudska rešenja, pa će tako, prvi put, biti primorano da takve neplatiše blokira zbog naplate potraživanja.\n“Neka preduzeća koja imaju velike dugove za vodu iz prethodnog perioda utužuju “Vodovod” za njegov tekući dug i prete blokadom našeg računa”, rekao je Ćetković.\nZbog velikih nenaplaćenih potraživanja, pored ostalog, preduzeće “Vodovod” poslednjih godina ima problem sa likvidnošću koji se prevazilazi uzimanjem bankarskih kredita.\nCena vode u Kragujevcu povećana je pred Novu godinu za oko 9,5 procenata, pa privreda za kubni metar vode plaća 122,38 dinara, a građani 63,08 dinara.


HOTSPORT TIKET DANA: Šampionat Belorusije u fokusu, ovo su naši predlozi! - Tiket dana, Kladionica\nHotSport»Kladionica»Tiket dana»HOTSPORT TIKET DANA: Šampionat Belorusije u fokusu, ovo su naši predlozi!\nHOTSPORT TIKET DANA: Šampionat Belorusije u fokusu, ovo su naši predlozi!\nMirko Marković| 2020-04-24T12:37:43+02:00\t24. apr 2020. 12:37|0 komentara|HotSport\nPonovo ćemo u naredna dva dana oslonac imati u šampionatu Belorusije, takmičenju njihovih rezervnih ekipa i drugog ranga, tako da nećemo imati ‘muku’ sa virtuelnim fudbalom.\nSMOLEVICI – DINAMO (M) 2 (1.80)\nMnoge utakmice su teške i neizvesne tako da su iznenadjenja u uvodu prvenstva česta, a gosti posle dva poraza na strani konačno zele da ostvare uspeh.\nNEMEN – ENERGETIK 0-2 GOLA (1.60)\nNema dileme da je ovaj duel jedan u nizu, gde jedan gol može da odluči pobednika, a naša procena je da neće imati mnogo pogodaka na obe strane.\nBREST 2 – SOLIGORSK 2 2 (1.80)\nSudar drugih ekipa, gde uloga favorita prema rezultatima i kvalitetu tima pripada “rudarima”, a u ovom meču treba da se očekuje uspeh gostiju.\nGORODEJA 2 – BATE BORISOV 2 2 (1.70)\nNisu se baš “rezervisti” gostiju proslavili u prethodna četiri meca, ali svakako da žele da poprave utisak i poziciju na tabeli sa upisivanjem tri boda.


Predsednik Albanije u Prištini primio lidere Albanaca s juga - juGmedia\nBUJANOVAC/PREŠEVO – Predsednik Republike Albanije Bujar Nišani primio je danas u Prištini, na svoj zahtev, najviše političke predstavnike Albanaca sa juga Srbije.Albanski mediji iz Bujanovca i Preševa prenose da su novoizabrani predsednik Albanije i njegovi saradnici, u Prištini razgovarali sa sedmočlanom delagaciom u kojoj su istovremeno bili i predstavnici lokalnih samouprava.\nU razgovoru su učestvovali lideri političkih partija Riza Halimi (Partija za demokratsko delovanje), Ragmi Mustafa (Demokratska partija Albanaca), Nagip Arifi (Demokratska partija), Jonuz Musliu (Pokret za demokratski progres), Rami Zuljfiju (Demokratska unija Albanaca) i Skender Destani (Demokratska unija doline).\nSedmi učesnik delegacije sa juga Srbije bio je Galip Bećiri, predsednik Nacionalnog saveta Albanaca.\nRazgovori su se kretali u pravcu ekonomske saradnje izmedju albanskih i kompanija sa juga Srbije.Posle stupanja na dužnost 24. jula ove godine, Bujar Nišani je za svoju prvu posetu u svojstvu predsednika Albanije, izabrao Kosovo i Prištinu.\nNa konkursu Ministarstva kulture i informisanja ''Gradovi u fokusu 2018'', grad Pirot dobio je 4 miliona dinara za projekat ''Kulturom za evropski Pirot'',…\nNIŠ - Zbog nasilja u porodici uhapšen je Saša N.(31) iz Svrljiga koji je tukao svoju babu i naneo joj teške telesne povrede. (više…)


Nema zajedničke liste Ne davimo Beograd sa SZS - Politika - Dnevni list Danas\nPočetna » Politika » Nema zajedničke liste Ne davimo Beograd sa SZS\nRadomir Lazović iz NDB, za Danas, o budućoj saradnji sa opozicijom\n3Piše: Lidija Valtner 30. januara 2019. 11.30\nOvo se može zaključiti na osnovu razgovora sa Radomirom Lazovićem, aktivistom „Ne davimo Beograd“, koji na naše pitanje da li je za inicijativu prihvatljiv predlog o zajedničkoj opozicionoj listi, kaže da će Ne davimo Beograd učestvovati u zajedničkim aktivnostima opozicije na rušenju ove vlasti, da su dali konkretan set mera za usvajanje, ali da neće pristupati Savezu za Srbiju.\n– Zajedno sa organizacijama iz brojnih gradova Srbije okupljenih oko platforme Građanskog fronta želimo da mobilišemo građane oko ideja solidarnosti, socijalne pravde i sigurnosti, a ne na nacionalizmu, identitetskoj politici i populizmu. Na taj način daćemo doprinos ne samo tome da se smeni ova vlast, što je svakako prvi cilj, već i da u budućnosti ne dozvolimo da dođe do ovakve kriminalizacije države, privatizacije institucija i otimanja javnih dobara – dodaje Lazović.\nNa pitanje šta je Inicijativa predložila opozicionim kolegama koji su su petak razgovarali o platformi sa kojom će izaći pred građane koji više od meseca dana protestuju protiv vlasti, on kaže da su predložili rad na kreiranju uslova za fer i slobodne izbore.\n– Ukoliko vlast nastavi da ignoriše zahteve građana koji protestuju svake nedelje u sve više gradova Srbije, predlažemo set zajedničkih aktivnosti, između ostalog i bojkot narednih izbora, a nastavak borbe svim raspoloživim legalnim sredstvima kroz proteste, akcije i mobilizaciju građana. U predlogu su opisani i načini i principi te borbe, kao što je transparentan rad, apsolutno uvažavanje različitosti nacionalne, rodne, verske ili seksualne orijentacije, što je očito bio problem na nekim od protesta, zatim suprotstavljanje svim oblicima nasilja – navodi on.\nS obzirom da Ne davimo Beograd i Lokalni front iz Kraljeva već dugo sarađuju, pitali smo Lazovića postoji li mogućnost za razgovore o saradnji sa novim predsednikom PSG Sergejom Trifunovićem, koji je rekao da ima nameru da ozbiljno sarađuje sa Lokalnim frontom.\n– Razgovaramo sa svim političkim akterima, za razgovore smo uvek otvoreni, a što se tiče saradnje, kao i sa drugim političkim akterima otvoreni smo za zajedničku borbu za postizanje fer izbornih uslova, slobodnih medija, kao i za borbu protiv svih oblika nasilja. Posebno i protiv desničarskog ekstremizma povezanog sa vlasti – odgovorio je Lazović.\nPodsetimo, Borko Stefanović, jedan od osnivača SZS, u petak posle opozicionog sastanka na temu platforme koju građani očekuju rekao je da su polazne osnove jasne i da nema preteranih razmimoilaženja. „Prva stavka je da za opoziciju trenutno ne postoje izbori. Neću da koristim reč bojkot, jer bojkot nije cilj, već eventualno sredstvo. Kada se ispune uslovi za fer i slobodne izbore, ići ćemo svi zajedno na listi. I treća stavka je prelazna vlada stručnjaka, koja bi bila oročena recimo na godinu dana, i koja bi imala zadatak da ispuni veoma važne stavke, da suštinski menja sistem“, objasnio je on.\nŠta sve NDB traži od opozicije\nInicijativa Ne davimo Beograd saopštila je juče šta traži od opozicije kako bi se pojačao pritisak na vlast. Opozicija se poziva da bojkotuje eventualne izbore ako ne budu fer i slobodni, da napuste parlamentarne institucije na nacionalnom i lokalnom nivou i da obustave parlamentarnu saradnju sa vladajućim strankama.\nPredlaže se i formiranje radnog tela koje bi činile organizacije civilnog društva koje se bave izbornim procesima poput Centra za istraživanje, transparentnost i odgovornost (CRTA), Centra za slobodne izbore i demokratiju (Cesid), Nacionalne koalicije za decentralizaciju, BIRODI, Transparentnosti Srbija i „drugih organizacija koje nisu pod kontrolom vlasti“…\nPoziva se opozicija i da se obaveže da će se suprotstaviti nasilju, a posebno onom koji je povezan sa vlašću. Traži se od opozicije da rade transparentno i da „budu otvoreni za uključivanje građana i građanki u sve aktivnosti“.\nOpozicija je pozvana i da se obaveže da će primenjivati nenasilne metode u svim protestnim i drugim aktivnostima usmerenim na demokratizaciju društva. Inicijativa NDB je pozvana na „nastavak borbe svim raspoloživim legalnim sredstvima“.\ninicijativa Ne davimo Beograd, opozicija, Radomir Lazović, Savez za SrbijuBeograd\n30. januara 2019. u 12.46\n30. januara 2019. u 13.45\nTako sto necete da saradjujete politickim opozicijonim strankama, direktno pomazete ovom rezimu da ostane na vlast. Nigde na svetu gradjanske inicjative i nevladine organizacije nisu rusile autokratske rezime, nego su to bile politicke partiji i politicki lideri, a vi se samo setajte i nikada necete rusiti ovaj rezim!\n30. januara 2019. u 17.41\nG-din Lazović mogao bi, pre bilo kakvih planova koji vise u vazduhu i postavljanja uslova ‘opoziciji, da Beograđanima pokaže konkretne rezultate NVO Ne davimo Beograd. Konkretne, opipljive, vidljive, dokazive, one koji su nesporno poboljšali uslove života u gradu. Aha… ne može, za to je neophodno vreme i temeljitost, nije lepo da budemo nestrpljivi kada (jedini?) član te NVO ima važnija posla? Da se ubaci u ‘opoziciju’, dobije lepo nameštenje, preko noći isprsi svoje ime za buduće potrebe. Smatra li sagovornik Danasa da je zaslužio politički prostor u nekoj drugoj Srbiji, a nije kompletirao ni svoju prvobitnu akciju?\nBeograd u očima svojih žitelja: „Ti i plač pretvaraš kao dažd u šarene duge, a hladiš, ko dalek bor, kad te udahnem.“ (Crnjanski, Lament nad Beogradom)


Brisel: Alkalaj i Cikotić se susreli sa zamjenikom generalnog sekretara NATO saveza - Klix.ba\n29.2.2008. u 17:42\nMinistar vanjskih poslova BiH Sven Alkalaj i ministar odbrane BiH Selmo Cikotić susreli su se u petak u Briselu sa zamjenikom generalnog sekretara NATO-saveza ambasadorom Claudiom Bisognerom.\nRazmijenjena su mišljenja o aktuelnim pitanjima u BiH i regionu, posebno o pripremama za predstojeći sastanak na vrhu NATO-a u Bukureštu, saopćeno je iz Ureda za odnose sa javnošću Ministarstva vanjskih poslova BiH.\nAmbasador Bisognero je pozdravio napredak BiH i istakao značaj današnjeg sastanka Višeg političkog komiteta NATO saveza i izlaganja Prezentacionog dokumenta Individualnog partnerskog akcionog plana (IPAP).\nIskazao je zanimanje za aktuelnu političku situaciju u BiH. Alkalaj je upoznao Bisognera sa zaključcima Vijeća za implementaciju mira, te napretkom procesa reformi policije i ustava u cilju potpisivanja Sporazuma o stabilizaciji i pridruživanju. Istakao je konsenzus političkih partija i podršku javnog mnijenja za euro-atlantske integracije, a proces reformi kao znak opredjeljenosti naše zemlje za pristupanje NATO-a i EU-a. Ocjenio je saradnju s ICTY-em kao dobru.\nMinistar Alkalaj je izrazio nadu da će se na predstojećem sastanku na vrhu NATO saveza u Bukureštu podići razina saradnje na stepen Intenzivnog dijaloga (ID).\nMinistar Cikotić je informirao o ambicijama BiH u 2008. godini s fokusom na obuku i trening pripadnika Oružanih snaga BiH. Istakao je namjeru BiH da poveća učešće u operacijama podrške mira, što je ambasador Bisognero pozdravio. Informirao je sagovornika o postepenom povećanju budžeta za oružane snage BiH, što bi trebalo doprinijeti stalnom razvoju oružanih snaga i nastavku reforme odbrambenih struktura.\nAmbasador Bisognero je sugerirao da BiH iskoristi sve mehanizme unutar IPAP-a, te istakao da NATO ostavlja otvorene mogućnosti za sve države regiona, navodi se u saopćenju.\nU sjedištu NATO-a u Bruxellesu otvoren ured BiH\n29.02.2008. u 17:48


Cvijanovićeva: Srpska čvrsto opredijeljena za Južni tok – mojKontakt portal – Radio Televizija Kontakt\n“Ostajemo pri ponudi da ovaj projekat obuhvati i FBiH, kako bismo mogli da odgovorimo potrebama cjelokupnog tržišta BiH koje će biti snabdijevano gasom. Prije godinu dana pokrenuli smo zajedničku inicijativu da do toga dođe, ali je, u međuvremenu, došlo do nedoumica u FBiH”, rekla je Cvijanovićeva u Banjaluci.\nKomentarišući pismo predsjednika Ruske Federacije Vladimira Putina Predsjednštvu BiH, u kojem se upozorava na energetsku situaciju zbog stanja u Ukrajini, Cvijanovićeva je naglasila da se stavlja znak pitanja na koji način će se realizovati ukupni projekat “Južnog toka”.\n“Pretpostavljam da će doći do rješenja problema koji postoje zbog velike zavisnosti cijelog evropskog tržišta kad je riječ o snabdijevanju ovim energentom. Ovo je igra velikih, a mi smo samo neko ko želi realizovati svoj dio projekta, odnosno da budemo dio velikog gasnog projekta”, poručila je Cvijanovićeva.\nPredsjedništvo BiH primilo je pismo predsjednika Ruske Federacije Vladimira Putina, posredstvom Ambasade Ruske Federacije u BiH, u kojem ga informiše o poteškoćama u isporuci ruskog gasa do kojih bi moglo doći usljed aktuelne situacije u Ukrajini.\nNPRS priprema novu predstavu “Lutkina kuća (Nora)”